02005R1183 — SL — 12.12.2018 — 024.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

UREDBA SVETA (ES) št. 1183/2005

z dne 18. julija 2005

o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo







▼M18

Člen 1

V tej uredbi se uporabljajo naslednje opredelitve pojmov:

(a) „zahtevek“ pomeni vsak zahtevek, ne glede na to, ali se uveljavlja v pravnem postopku, vložen pred dnevom začetka veljavnosti te uredbe ali po njem, ki izhaja iz pogodbe ali transakcije ali je z njo v zvezi, in vključuje zlasti:

(i) zahtevek za izpolnitev katere koli obveznosti, ki izhaja iz pogodbe ali transakcije ali je z njo v zvezi;

(ii) zahtevek za podaljšanje dospelosti ali za plačilo obveznice, finančne garancije ali jamstva v kakršni koli obliki;

(iii) zahtevek za nadomestilo škode v zvezi s pogodbo ali transakcijo;

(iv) nasprotni zahtevek;

(v) zahtevek za priznanje ali izvršitev, vključno s postopkom eksekvature, sodbe, arbitražne odločbe ali enakovredne odločitve, kjer koli je bila oblikovana ali izdana;

(b) „pogodba ali transakcija“ pomeni vsako transakcijo v kakršni koli obliki ali v okviru katere koli veljavne zakonodaje, ki vsebuje eno ali več pogodb ali podobnih obveznosti, sklenjenih med istimi ali različnimi stranmi; v ta namen „pogodba“ vključuje obveznice, garancije ali jamstva, zlasti finančne garancije ali jamstva, ter kredite, ki so lahko pravno samostojni, in vse pripadajoče določbe, ki izhajajo iz transakcije ali so v zvezi z njo;

(c) „pristojni organi“ pomeni pristojne organe držav članic, kot so določeni na seznamu spletnih mest iz Priloge II;

(d) „gospodarski viri“ pomeni vse vrste sredstev, opredmetenih ali neopredmetenih, premičnin ali nepremičnin, ki sicer niso sredstva, se pa lahko uporabijo za pridobitev sredstev, blaga ali storitev;

(e) „zamrznitev gospodarskih virov“ pomeni preprečitev uporabe gospodarskih virov za pridobivanje sredstev, blaga ali storitev na kakršen koli način, kar vključuje prodajo, dajanje v najem ali obremenitev s hipoteko, ni pa na to omejeno;

(f) „zamrznitev sredstev“ pomeni preprečitev vsakršnega pretoka, prenašanja, spreminjanja, uporabe sredstev, dostopa do njih ali kakršnega koli ravnanja z njimi, kar bi privedlo do spremembe njihovega obsega, zneska, lokacije, lastništva, posesti, narave, namembnosti ali druge spremembe, ki bi omogočila uporabo teh sredstev, vključno s portfeljskim upravljanjem;

(g) „sredstva“ pomeni vse vrste finančnih sredstev in koristi, kar vključuje, vendar ni omejeno na:

(i) gotovino, čeke, denarne terjatve, menice, denarna nakazila in druge plačilne instrumente;

(ii) depozite pri finančnih institucijah ali drugih subjektih, stanja na računih, dolgove in zadolžnice;

(iii) vrednostne papirje in dolžniške instrumente, s katerimi se trguje javno ali zasebno, vključno z delnicami in deleži, certifikati vrednostnih papirjev, obveznicami, dolžniškimi vrednostnimi papirji, nakupnimi boni, zadolžnicami in pogodbami na izvedene finančne instrumente;

(iv) obresti, dividende ali druge prihodke iz sredstev ali vrednost, ustvarjeno s sredstvi;

(v) kredit, pravico do pobota, garancije, garancije za dobro izvedbo ali druge finančne obveznosti;

(vi) kreditna pisma, konosamente, kupoprodajne listine ter

(vii) dokumente, ki izkazujejo upravičenost do sredstev ali finančnih virov;

(h) „tehnična pomoč“ pomeni vsako tehnično podporo v zvezi s popravili, razvojem, proizvodnjo, sestavljanjem, preizkušanjem, vzdrževanjem ali kakršnimi koli drugimi tehničnimi storitvami in je v obliki navodil, svetovanja, usposabljanja, prenosa praktičnega znanja ali spretnosti ali svetovalnih storitev ter vključuje ustne oblike pomoči;

(i) „posredniške storitve“ pomeni:

(i) pogajanja ali ureditve glede transakcij za nakup, prodajo ali dobavo blaga in tehnologije ali finančnih in tehničnih storitev iz ene tretje države v katero koli drugo tretjo državo, ali

(ii) prodajo ali nakup blaga in tehnologije ali finančnih in tehničnih storitev iz tretjih držav za njihov prenos v drugo tretjo državo;

(j) „ozemlje Unije“ pomeni ozemlja držav članic, kjer se uporablja Pogodba, pod pogoji, določenimi v Pogodbi, vključno z njihovim zračnim prostorom.

▼M18

Člen 1a

1. Prepovedano je neposredno ali posredno zagotavljati:

(a) tehnično pomoč ali posredniške storitve v zvezi z blagom in tehnologijo s Skupnega seznama vojaškega blaga Evropske unije ( 1 ) (v nadaljnjem besedilu: Skupni seznam vojaškega blaga) ali v zvezi z zagotavljanjem, proizvodnjo, vzdrževanjem in uporabo blaga s tega seznama vsem nevladnim subjektom ali osebam, ki delujejo na ozemlju Demokratične republike Kongo;

(b) financiranje ali finančno pomoč v zvezi s prodajo, dobavo, prenosom ali izvozom blaga in tehnologije s Skupnega seznama vojaškega blaga, vključno s posebnimi nepovratnimi sredstvi, posojili in izvoznimi kreditnimi zavarovanji, kakor tudi zavarovanja in pozavarovanja, za vsakršno prodajo, dobavo, prenos ali izvoz takega blaga ali za zagotavljanje s tem povezane tehnične pomoči ali posredniških storitev kakršnemu koli nevladnemu subjektu ali osebi, ki deluje na ozemlju Demokratične republike Kongo.

2. O zagotavljanju tehnične pomoči, financiranja ali finančne pomoči ali posredniških storitev katerim koli nevladnim ali drugim osebam, subjektom ali organom v Demokratični republiki Kongo ali za uporabo v Demokratični republiki Kongo, razen zagotavljanja pomoči misije Organizacije združenih narodov za stabilizacijo Demokratične republike Kongo (v nadaljnjem besedilu: MONUSCO) ali regionalne skupine Afriške unije za posredovanje v skladu s členom 1b(1), se vnaprej uradno obvesti Odbor Varnostnega sveta Združenih narodov, ustanovljen v skladu z odstavkom 8 Resolucije Varnostnega sveta ZN 1533 (2004) (v nadaljnjem besedilu: Odbor za sankcije). Tako uradno obvestilo vsebuje vse relevantne informacije, po potrebi vključno z navedbo končnega uporabnika, predlaganega datuma dobave in načrtovane poti pošiljk.

Člen 1b

1. Z odstopanjem od člena 1a lahko pristojni organi odobrijo zagotavljanje:

(a) tehnične pomoči, financiranja ali finančne pomoči ali posredniških storitev v zvezi z orožjem in sorodnim materialom, namenjenih izključno za podporo ali uporabo misije MONUSCO;

(b) tehnične pomoči, financiranja ali finančne pomoči ali posredniških storitev v zvezi z nesmrtonosno vojaško opremo, namenjeno izključno za humanitarno uporabo ali za zaščito, kadar je Odbor za sankcije vnaprej uradno obveščen o zagotavljanju take pomoči ali storitev v skladu s členom 1a(2);

(c) tehnične pomoči, financiranja ali finančne pomoči ali posredniških storitev v zvezi z orožjem in sorodnim materialom, namenjenih izključno za podporo ali uporabo regionalne skupine Afriške unije za posredovanje;

▼M20

(d) tehnične pomoči, financiranja ali finančne pomoči ali posredniških storitev v zvezi z drugo prodajo in dobavo orožja in sorodnega materiala, če je to vnaprej odobril Odbor za sankcije.

▼M18

2. Dovoljenja se ne izdajo za že izvedene dejavnosti.

▼M21

Člen 2

1. Zamrznejo se vsa sredstva in gospodarski viri, ki posredno ali neposredno pripadajo, so v lasti, posesti ali pod nadzorom fizične ali pravne osebe, subjekta ali organa s seznama v Prilogi I ali Prilogi Ia, vključno s tretjo osebo, ki deluje v njihovem imenu ali po njihovih navodilih.

2. Nobena sredstva ali gospodarski viri ne smejo biti neposredno ali posredno dani na voljo ali v korist fizičnim ali pravnim osebam, subjektom ali organom s seznama v Prilogi I ali Prilogi Ia.

▼M14

Člen 2a

▼M18

1. Priloga I vsebuje seznam fizičnih ali pravnih oseb, subjektov ali organov, ki jih je Odbor za sankcije določil kot sodelujoče pri podpori dejanjem, ki ogrožajo mir, stabilnost ali varnost v Demokratični republiki Kongo, ali kot zagotavljajoče podporo za taka dejanja. Med ta dejanja sodi:

(a) kršitev embarga na orožje in s tem povezani ukrepi, kot je navedeno v členu 1 Sklepa 2010/788/SZVP in členu 1a te uredbe;

(b) delovanje v vlogi političnih in vojaških voditeljev tujih oboroženih skupin, ki delujejo v Demokratični republiki Kongo ter ovirajo razorožitev in prostovoljno vračanje ali ponovno naselitev borcev, ki tem skupinam pripadajo;

(c) delovanje v vlogi političnih in vojaških voditeljev kongovskih milic, tudi tistih, ki prejemajo podporo zunaj Demokratične republike Kongo ter ovirajo sodelovanje njihovih borcev pri procesu razoroževanja, demobilizacije in ponovnega vključevanja;

(d) novačenje ali izkoriščanje otrok v oboroženih spopadih, kar je kršitev veljavnega mednarodnega prava;

▼M20

(e) načrtovanje, vodenje ali zagrešitev dejanj v Demokratični republiki Kongo, ki predstavljajo kršenje ali zlorabo človekovih pravic ali kršenje mednarodnega humanitarnega prava, kot je ustrezno, vključno z dejanji, katerih tarča so civilisti, vključno z ubijanjem in pohabljanjem, posilstvi in drugimi oblikami spolnega nasilja, ugrabitvami, prisilnim razseljevanjem ter napadi na šole in bolnišnice;

▼M18

(f) oviranje dostopa do humanitarne pomoči ali njenega razdeljevanja v Demokratični republiki Kongo;

▼M20

(g) podpora posameznikom ali subjektom, vključno z oboroženimi skupinami ali kriminalnimi mrežami, ki z nedovoljenim izkoriščanjem ali trgovino z naravnimi viri, tudi z zlatom ali s prostoživečimi vrstami in proizvodi iz teh vrst, sodelujejo pri destabilizirajočih dejavnostih v Demokratični republiki Kongo;

▼M18

(h) delovanje v imenu ali pod vodstvom določenih oseb ali subjektov, ali delovanje v imenu ali pod vodstvom subjekta, ki je v lasti ali pod nadzorom določenih oseb ali subjektov;

▼M25

(i) načrtovanje, vodenje ači sponzoriranje napadov proti pripadnikom mirovnih sil misije MONUSCO ali osebju Združenih narodov, vključno s člani skupine strokovnjakov, ali udeležba v teh napadih;

▼M18

(j) zagotavljanje finančne, materialne ali tehnološke podpore za blago ali storitve v korist določenih oseb ali subjektov.

▼M14

2. V Prilogi I so navedeni razlogi za uvrstitev na seznam fizičnih ali pravnih oseb, subjektov ali organov, ki jih predloži Varnostni svet ZN ali Odbor za sankcije.

3. Priloga I vsebuje tudi informacije, potrebne za identifikacijo zadevnih fizičnih ali pravnih oseb, subjektov ali organov, ki jih predloži Varnostvni svet ZN ali Odbor za sankcije, če so tovrstne informacije na voljo. Za fizične osebe te informacije lahko vključujejo imena, vključno z vzdevki, datum in kraj rojstva, državljanstvo, številko potnega lista in osebne izkaznice, spol, naslov, če je znan, ter funkcijo ali poklic. Pri pravnih osebah, subjektih in organih pa lahko te informacije vključujejo imena, kraj in datum vpisa, številko vpisa in sedež podjetja. V Prilogo I se vključi tudi datum uvrstitve na seznam s strani Varnostnega sveta ZN ali Odbora za sankcije.

▼M21

Člen 2b

1. Priloga Ia vsebuje fizične ali pravne osebe, subjekte ali organe, ki jih je Svet uvrstil na seznam iz katerega koli od naslednjih razlogov:

(a) oviranje sporazumne in miroljubne rešitve, ki bi omogočila izvedbo volitev v Demokratični republiki Kongo, tudi z nasilnimi dejanji, represijo ali pozivanjem k nasilju ali s spodkopavanjem pravne države;

(b) načrtovanje, vodenje in izvajanje dejanj, ki pomenijo hude kršitve ali zlorabe človekovih pravic v Demokratični republiki Kongo;

(c) povezanost s fizičnimi ali pravnimi osebami, subjekti ali organi iz točk (a) in (b).

2. V Prilogi Ia se navedejo razlogi za uvrstitev oseb in subjektov na seznam.

3. Priloga Ia vsebuje tudi informacije, potrebne za ugotavljanje istovetnosti zadevnih oseb ali subjektov, če so te informacije na voljo. Pri fizičnih osebah lahko take informacije vključujejo imena, vključno z vzdevki, datum in kraj rojstva, državljanstvo, številko potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko te informacije vključujejo imena, kraj in datum vpisa, številko vpisa in sedež podjetja.

▼M21

Člen 3

1. Z odstopanjem od člena 2 lahko pristojni organi odobrijo sprostitev nekaterih zamrznjenih sredstev ali gospodarskih virov ali odobrijo, da se nekatera sredstva ali gospodarski viri dajo na voljo, pod pogoji, kot se jim zdijo primerni, potem ko ugotovijo, da so zadevna sredstva ali gospodarski viri:

(a) potrebni za zadovoljitev osnovnih potreb fizičnih ali pravnih oseb, subjektov ali organov s seznama v Prilogi I ali Prilogi Ia in vzdrževanih družinskih članov takih fizičnih oseb, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za javne storitve;

(b) namenjeni izključno za plačilo zmernih strokovnih honorarjev in povrnitev nastalih stroškov, povezanih z zagotavljanjem pravnih storitev ali

(c) namenjeni izključno za plačilo pristojbin ali stroškov storitev za redno hranjenje ali vzdrževanje zamrznjenih sredstev ali gospodarskih virov; ter

kadar se odobritev nanaša na osebo, subjekt ali organ s seznama v Prilogi I in je zadevna država članica uradno obvestila Odbor za sankcije o tej odločitvi in svoji nameri, da bo izdala odobritev, Odbor za sankcije pa temu ukrepu ni nasprotoval v štirih delovnih dneh po uradnem obvestilu.

2. Z odstopanjem od člena 2 lahko pristojni organi odobrijo sprostitev nekaterih zamrznjenih sredstev ali gospodarskih virov ali odobrijo, da se nekatera sredstva ali gospodarski viri dajo na voljo, potem ko ugotovijo, da so ta sredstva ali gospodarski viri potrebni za izredne izdatke, in če:

(a) se odobritev nanaša na fizično ali pravno osebo, subjekt ali organ s seznama v Prilogi I in je zadevna država članica o tej odločitvi uradno obvestila Odbor za sankcije, navedeni odbor pa je odločitev potrdil, ter

(b) se odobritev nanaša na fizično ali pravno osebo, subjekt ali organ s seznama v Prilogi Ia, zadevna država članica pa je o razlogih, na podlagi katerih meni, da je treba določeno odobritev izdati, obvestila druge države članice in Komisijo vsaj dva tedna pred odobritvijo.

3. Zadevna država članica obvesti druge države članice in Komisijo o vseh odobritvah, izdanih na podlagi odstavkov 1 in 2, ki se nanašajo na fizično ali pravno osebo, subjekt ali organ s seznama v Prilogi Ia.

Člen 4

1. Z odstopanjem od člena 2 lahko pristojni organi odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

(a) sredstva ali gospodarski viri so predmet:

(i) sodne, upravne ali arbitražne pravice do zasega, ki je nastala pred 18. aprilom 2005, ali pred tem datumom izdane sodne, upravne ali arbitražne odločbe, ki se nanaša na fizično ali pravno osebo, subjekt ali organ s seznama v Prilogi I, ali

(ii) arbitražne odločbe, izdane pred datumom, na katerega je bila fizična ali pravna oseba, subjekt ali organ uvrščen na seznam v Prilogi Ia, ali sodne ali upravne odločbe, izdane v Uniji, ali sodne odločbe, izvršljive v zadevni državi članici pred ali po navedenim datumom;

(b) sredstva ali gospodarski viri bodo uporabljeni izključno za poravnavo terjatev, ki so zavarovane s takšno pravico do zasega, ali priznane kot veljavne v takšni odločbi, v mejah, določenih z veljavnimi zakoni in predpisi, ki urejajo pravice oseb s takimi terjatvami;

(c) pravica do zasega ali odločba ni v korist osebe, subjekta ali organa s seznama v Prilogi I ali Prilogi Ia;

(d) priznanje pravice do zasega ali odločbe ni v nasprotju z javnim redom zadevne države članice.

2. Država članica uradno obvesti Odbor za sankcije glede pravice do zasega ali odločbe iz odstavka 1(a)(i), ki se nanaša na fizično ali pravno osebo, subjekt ali organ s seznama v Prilogi I.

3. Zadevna država članica obvesti druge države članice in Komisijo o vseh odobritvah, izdanih na podlagi tega člena, ki se nanašajo na fizično ali pravno osebo, subjekt ali organ s seznama v Prilogi Ia.

▼M21

Člen 4b

1. Z odstopanjem od člena 2a lahko pristojni organi odobrijo sprostitev zamrznjenih sredstev ali gospodarskih virov, ki pripadajo fizičnim ali pravnim osebam, subjektom ali organom s seznama v Prilogi Ia, ali odobrijo, da se nekatera sredstva ali gospodarski viri dajo na voljo fizičnim ali pravnim osebam, subjektom ali organom s seznama v Prilogi Ia pod pogoji, ki se jim zdijo primerni, potem ko ugotovijo, da je zagotavljanje takih sredstev ali gospodarskih virov potrebno za humanitarne namene, kot sta zagotavljanje ali olajševanje zagotavljanja pomoči, vključno z zdravili in hrano, ali prevoz humanitarnih delavcev in s tem povezane pomoči ali evakuacije iz Demokratične republike Kongo.

2. Zadevna država članica obvesti druge države članice in Komisijo o odobritvah na podlagi tega člena v štirih tednih od odobritve.

▼M21

Člen 5

1. Člen 2(2) se ne uporablja za naslednje prilive na zamrznjene račune:

(a) obresti ali drugi dohodki na teh računih;

(b) zapadla plačila po pogodbah, sporazumih ali obveznostih, ki so bile sklenjene ali so nastale pred datumom, ko je za te račune začela veljati ta uredba;

(c) zapadla plačila fizični ali pravni osebi, subjektu ali organu s seznama v Prilogi Ia na podlagi sodnih, upravnih ali arbitražnih odločb, izdanih v EU ali izvršljivih v zadevni državi članici;

pod pogojem, da so take obveznosti, drugi dohodki in plačila zamrznjeni v skladu s členom 2(1).

2. Člen 2(2) finančnim ali kreditnim institucijam, ki prejemajo sredstva, ki jih tretje osebe prenesejo na račun fizične ali pravne osebe, subjekta ali organa s seznama v Prilogi I ali Ia, ne preprečuje kreditiranja zamrznjenih računov, pod pogojem da se vsi taki prilivi na take račune zamrznejo. Finančna ali kreditna institucija o takih transakcijah nemudoma obvesti pristojne organe.

▼B

Člen 6

▼M21

1. Brez poseganja v pravila, ki se uporabljajo v zvezi s poročanjem, zaupnostjo in poslovno skrivnostjo, fizične in pravne osebe, subjekti in organi:

(a) nemudoma pošljejo pristojnim organom držav članic, kjer imajo sedež ali kjer prebivajo, vse informacije, ki lahko olajšajo izpolnjevanje obveznosti po tej uredbi, kot so računi in zneski, zamrznjeni v skladu s členom 2, in pošljejo takšne informacije neposredno ali preko teh pristojnih organov Komisiji;

(b) sodelujejo s pristojnimi organi pri vsakem preverjanju teh informacij.

▼B

2. Vse dodatne informacije, ki jih Komisija prejme neposredno, so na voljo pristojnim organom zadevne države članice.

3. Vse informacije, poslane ali prejete v skladu z odstavkoma 1 in 2, se uporabijo samo za namene, za katere so bile poslane ali prejete.

▼M18

Člen 7

1. Zamrznitev sredstev in gospodarskih virov ali zavrnitev razpolaganja s sredstvi ali gospodarskimi viri, izpeljana v dobri veri, da je takšno dejanje v skladu s to uredbo, nima za posledico nikakršne odgovornosti fizične ali pravne osebe, subjekta ali organa, njegovih direktorjev ali uslužbencev, ki jo izvedejo, razen če se dokaže, da je bila zamrznitev sredstev in gospodarskih virov posledica malomarnosti.

2. Če fizične ali pravne osebe, subjekti ali organi niso vedeli in niso imeli utemeljenega razloga za sum, da bi lahko s svojimi dejanji kršili prepovedi iz te uredbe, za taka dejanja niso odgovorni.

▼M18

Člen 7a

1. V zvezi s kakršnimi koli pogodbami ali transakcijami, katerih izvedba je bila posredno ali neposredno, v celoti ali deloma ovirana zaradi ukrepov, uvedenih v skladu s to uredbo, se ne ugodi nobenemu zahtevku, vključno z zahtevki za nadomestilo škode ali katerimi koli drugimi zahtevki te vrste, kot je odškodninski zahtevek ali zahtevek za uveljavljanje garancije, zlasti zahtevek za podaljšanje dospelosti ali plačilo obveznice, garancije ali jamstva, zlasti finančne garancije ali finančnega jamstva v kakršni koli obliki, ki ga zahtevajo:

▼M21

(a) določene fizične ali pravne osebe, subjekti ali organi s seznama v Prilogi I in Prilogi Ia;

▼M18

(b) katera koli fizična ali pravna oseba, subjekt ali organ, ki deluje preko ali v imenu osebe, subjekta ali organa iz točke (a) ali v njihovem imenu.

2. V vseh postopkih za uveljavitev zahtevka nosi dokazno breme glede dokazovanja, da izpolnitev zahtevka ni prepovedana na podlagi odstavka 1, fizična ali pravna oseba, subjekt ali organ, ki uveljavlja zahtevek.

3. Ta člen ne posega v pravico fizičnih ali pravnih oseb, subjektov in organov iz odstavka 1 do sodne presoje zakonitosti neizpolnjevanja pogodbenih obveznosti v skladu s to uredbo.

Člen 7b

Prepovedano je zavestno in namerno sodelovati v dejavnostih, katerih namen ali učinek je izogibanje ukrepom iz členov 1a in 2.

▼B

Člen 8

Komisija in države članice se nemudoma medsebojno obvestijo o ukrepih, sprejetih v skladu s to uredbo, in druga drugi posredujejo vse druge ustrezne informacije v zvezi s to uredbo, s katerimi razpolagajo, zlasti informacije o problemih, povezanih s kršitvami in izvrševanjem sodb, ki so jih izrekla nacionalna sodišča.

▼M21

Člen 9

1. Kadar Varnostni svet ZN ali Odbor za sankcije uvrsti fizično ali pravno osebo, subjekt ali organ na seznam, Svet to fizično ali pravno osebo, subjekt ali organ vključi na seznam v Prilogi I.

2. Svet sestavi in spremeni seznam fizičnih ali pravnih oseb, subjektov ali organov v Prilogi Ia.

3. Svet o svoji odločitvi, vključno z razlogi za uvrstitev na seznam, obvesti fizično ali pravno osebo, subjekt ali organ iz odstavkov 1 in 2, bodisi neposredno, če je naslov znan, bodisi z objavo obvestila, s čimer takšni fizični ali pravni osebi, subjektu ali organu da možnost, da predloži pripombe.

4. Kadar se predložijo pripombe ali novi materialni dokazi, Svet ponovno preuči svojo odločitev in o tem ustrezno obvesti fizično ali pravno osebo, subjekt ali organ.

5. Kadar Varnostni svet ZN ali Odbor za sankcije odloči, da s seznama umakne fizično ali pravno osebo, subjekt ali organ, ali spremeni identifikacijske podatke glede fizične ali pravne osebe, subjekta ali organa s seznama, Svet ustrezno spremeni Prilogo I.

6. Komisija je pooblaščena, da spremeni Prilogo II na podlagi informacij, ki jih predložijo države članice.

▼B

Člen 10

Države članice določijo pravila o kaznih, ki se uporabljajo za kršitve določb te uredbe, in sprejmejo vse ukrepe, potrebne za zagotovitev njihovega izvajanja. Predvidene kazni morajo biti učinkovite, sorazmerne in odvračilne.

Države članice po začetku veljavnosti te uredbe nemudoma obvestijo Komisijo o teh pravilih in jo obveščajo o vseh naknadnih spremembah.

Člen 11

Ta uredba se uporablja:

(a) na ozemlju Skupnosti, vključno z njenim zračnim prostorom,

(b) na vseh zrakoplovih ali vseh plovilih, ki so pod jurisdikcijo države članice,

(c) za katero koli osebo na ozemlju ali zunaj ozemlja Skupnosti, ki ima državljanstvo države članice,

(d) za katero koli pravno osebo, subjekt ali organ, registriran ali ustanovljen v skladu z zakonodajo države članice,

(e) za katero koli pravno osebo, subjekt ali organ, ki posluje v Skupnosti.

Člen 12

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M19









PRILOGA I

(a) seznam oseb iz členov 2 in 2a:

▼M23

1. Eric BADEGE

Datum rojstva: 1971.

Državljanstvo: Demokratična republika Kongo.

Datum uvrstitve na seznam ZN: 31. december 2012.

Naslov: Ruanda (v začetku leta 2016).

Druge informacije: marca 2013 je pobegnil v Ruando, kjer je v začetku leta 2016 še vedno živel. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5272441

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Eric Badege je bil podpolkovnik in kontaktna točka skupine M23 v Masisiju ter je poveljeval v nekaterih operacijah, ki so destabilizirale dele teritorija Masisi v provinci Severni Kivu. Kot vojaški poveljnik skupine M23 je Badege odgovoren za hude kršitve, katerih tarča so bili otroci ali ženske v oboroženih spopadih. Skupina Raia Mutomboki, ki je pod nadzorom skupine M23, je od maja 2012 v vrsti usklajenih napadov pobila na stotine civilistov. Badege je avgusta 2012 izpeljal skupne napade z neselektivnim pobijanjem civilistov. Te napade sta skupaj organizirala Badege in polkovnik Makoma Semivumbi Jacques. Nekdanji borci iz skupine M23 trdijo, da so vodje M23 po hitrem postopku usmrtili na desetine otrok, ki so skušali pobegniti, potem ko so bili rekrutirani v M23 kot otroci vojaki.

V skladu z navedbami iz poročila organizacije Human Rights Watch z dne 11. septembra 2012 je neki 18-letni Ruandec, ki je pobegnil, potem ko je bil prisilno rekrutiran v Ruandi, omenjeni organizaciji povedal, da je bil priča usmrtitvi šestnajstletnika iz njegove enote skupine M23, ki je junija skušal pobegniti. Borci M23 so fanta ujeli in ga pred očmi drugih rekrutirancev pretepli do smrti. Poveljnik skupine M23, ki je ukazal usmrtitev, naj bi to dejanje drugim rekrutirancem pojasnil z besedami „hotel nas je zapustiti“. V poročilu je še navedeno, da so priče trdile, da je bilo po hitrem postopku usmrčenih najmanj 33 novih rekrutirancev in drugih borcev M23, ki so skušali pobegniti. Nekatere so zvezali in jih ustrelili pred očmi drugih rekrutirancev kot opozorilo na to, kakšna kazen jih čaka v primeru poskusa pobega. Nek mlad rekrutiranec je organizaciji Human Rights Watch povedal: „Ko smo bili v M23, so nam rekli, da [imamo izbiro]: lahko ostanemo z njimi ali pa umremo. Mnogi so skušali pobegniti. Nekatere so ujeli in jih takoj nato ubili.“

Badege je marca 2013 je pobegnil v Ruando, kjer je v začetku leta 2016 še vedno živel.

2. Frank Kakolele BWAMBALE

(tudi: a) FRANK KAKORERE b) FRANK KAKORERE BWAMBALE c) AIGLE BLANC)

Naziv: General FARDC.

Državljanstvo: Demokratična republika Kongo.

Datum uvrstitve na seznam ZN: 1. november 2005.

Naslov: Kinšasa, Demokratična republika Kongo (od junija 2016).

Druge informacije: Iz Narodnega kongresa za zaščito ljudstva (CNDP) je izstopil januarja 2008. Od junija 2011 prebiva v Kinšasi. Kakolele je od leta 2010 vpleten v dejavnosti, domnevno v okviru programa vlade DR Kongo „Programme de Stabilisation et Reconstruction des Zones Sortant des Conflits Armés“ (STAREC); med drugim je marca 2011 sodeloval v misiji STAREC v Gomi in Beniju. Oblasti DR Kongo so ga decembra 2013 aretirale v Beniju v provinci Severni Kivu na podlagi obtožb, da ovira proces razoroževanja, demobilizacije in ponovnega vključevanja. Zapustil je DR Kongo in nekaj časa živel v Keniji, nato pa ga je vlada DR Kongo pozvala, naj se vrne in ji pomaga pri reševanju razmer na teritoriju Beni. Oktobra 2015 je bil na območju Mambase aretiran zaradi domnevne podpore skupini Mai Mai, vendar ni bil obtožen; junija 2016 je živel v Kinšasi. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5776078

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Frank Kakolele Bwambale je bil vodja RDC-ML, imel je politični vpliv, obvladoval in nadzoroval je dejavnosti sil RCD-ML, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Iz Narodnega kongresa za zaščito ljudstva (CNDP) je izstopil januarja 2008. Kakolele je od leta 2010 vpleten v dejavnosti, domnevno v okviru programa vlade DR Kongo „Programme de Stabilisation et Reconstruction des Zones Sortant des Conflits Armés“ (STAREC); med drugim je marca 2011 sodeloval pri misiji STAREC v Gomi in Beniju.

Zapustil je DR Kongo in nekaj časa živel v Keniji, nato pa ga je vlada DR Kongo pozvala, naj se vrne in pomaga pri reševanju razmer na teritoriju Beni. Oktobra 2015 je bil v bližini Mambase aretiran zaradi domnevne podpore skupini Mai Mai, vendar ni bil obtožen. Junija 2016 je živel v Kinšasi.

3. Gaston IYAMUREMYE

(tudi: a) Byiringiro Victor Rumuli, b) Victor Rumuri, c) Michel Byiringiro, d) Rumuli)

Naziv: a) začasni predsednik FDLR, b) prvi podpredsednik FDLR-FOCA; c) generalmajor FDLR-FOCA.

Naslov: provinca Severni Kivu, Demokratična republika Kongo (od junija 2016).

Datum rojstva: 1948.

Kraj rojstva: a) Okrožje Musanze, Severna provinca, Ruanda, b) Ruhengeri, Ruanda.

Državljanstvo: Ruanda.

Datum uvrstitve na seznam ZN: 1. december 2010.

Druge informacije: Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5272456

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Gaston Iyamuremye je prvi podpredsednik in začasni predsednik FDLR. Ima tudi čin generalmajorja v oboroženem krilu FDLR, ki se imenuje FOCA. Od junija 2016 je v severni provinci Demokratične republike Kongo.

4. Innocent KAINA

(tudi a): Polkovnik Innocent KAINA, b): India Queen)

Naziv: nekdanji namestnik poveljnika M23.

Naslov: Uganda (od začetka leta 2016).

Datum rojstva: november 1973.

Kraj rojstva: Bunagana, teritorij Rutshuru, Demokratična republika Kongo.

Datum uvrstitve na seznam ZN: 30. november 2012.

Druge informacije: Po umiku frakcije Bosca Tagande v Ruando marca 2013 je postal namestnik poveljnika M23. Novembra 2013 je zbežal v Ugando. V začetku leta 2016 se je nahajal v Ugandi. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5776081

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Innocent Kaina je bil poveljnik sektorja, nato pa namestnik poveljnika skupine Mouvement du 23 Mars (M23). Odgovoren je za resne kršitve mednarodnega prava in človekovih pravic, ki jih je tudi osebno zagrešil. Julija 2007 je vojaško sodišče Garrison iz Kinšase Kaino spoznalo za krivega zločinov proti človeštvu, storjenih v okrožju Ituri med majem 2003 in decembrom 2005. Leta 2009 je bil izpuščen v okviru mirovnega sporazuma med kongovsko vlado in CNDP. Leta 2009 je kot pripadnik FARDC izvajal usmrtitve, ugrabitve in pohabljanja na teritoriju Masisi. Kot poveljnik pod vodstvom generala Ntagande je aprila 2012 na teritoriju Rutshuru začel upor nekdanjega CNDP. Omogočil je, da so uporniki varno zapustili Masisi. Med majem in avgustom 2012 je nadzoroval novačenje in usposabljanje več kot 150 otrok za upor M23 in streljal na fante, ki so poskušali pobegniti. Julija 2012 je potoval v kraja Berunda in Degho zaradi mobilizacije in rekrutiranja za skupino M23. Kaina je marca 2013 pobegnil v Ruando, kjer se je v začetku leta 2016 še vedno nahajal.

5. Jérôme KAKWAVU BUKANDE

(tudi: a) Jérôme Kakwavu, b) Commandant Jérôme)

Državljanstvo: Demokratična republika Kongo.

Datum uvrstitve na seznam ZN: 1. november 2005.

Druge informacije: Decembra 2004 je dobil čin generala v FARDC. Od junija 2011 je priprt v zaporu Makala v Kinšasi. Visoko vojaško sodišče v Kinšasi je 25. marca 2011 začelo sojenje proti Kakwavuju zaradi vojnih zločinov. Vojaško sodišče DR Kongo ga je novembra 2014 obsodilo na deset let zapora zaradi posilstva, umora in mučenja. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5776083

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Nekdanji predsednik UCD/FAPC. FAPC nadzira nezakonite mejne prehode med Ugando in DR Kongo, ki so pomembne tranzitne poti za trgovino z orožjem. Kot predsednik FAPC je poveljeval in nadzoroval dejavnosti sil FAPC ter vplival na njihovo politiko; sile FAPC so bile vpletene v nedovoljeno trgovino z orožjem in so s tem kršile embargo na orožje. Po podatkih Urada PPGS za otroke v oboroženih spopadih je bil odgovoren za rekrutiranje in uporabo otrok v provinci Ituri leta 2002. Eden od petih višjih uradnikov FARDC, ki so bili obtoženi hudih zločinov spolnega nasilja; Varnostni svet je med svojim obiskom leta 2009 na njih opozoril tudi vlado. Decembra 2004 je dobil čin generala v FARDC. Od junija 2011 je priprt v zaporu Makala v Kinšasi. Visoko vojaško sodišče v Kinšasi je 25. marca 2011 začelo sojenje proti Kakwavuju zaradi vojnih zločinov.

6. Germain KATANGA

Državljanstvo: Demokratična republika Kongo.

Datum rojstva: 28. april 1978.

Kraj rojstva: Mambasa, provinca Ituri, Demokratična republika Kongo.

Naslov: Demokratična republika Kongo (v zaporu).

Datum uvrstitve na seznam ZN: 1. november 2005.

Druge informacije: Decembra 2004 imenovan za generala FARDC. Vlada DR Kongo ga je 18. oktobra 2007 izročila Mednarodnemu kazenskemu sodišču. MKS ga je 23. maja 2014 obsodilo na 12 let zapora zaradi vojnih zločinov in zločinov proti človeštvu, pritožbeni senat MKS pa je nato to kazen znižal in določil, da se njegova kazen izteče 18. januarja 2016. Čeprav je bil med tem sojenjem priprt na Nizozemskem, je bil decembra 2015 premeščen v zapor v DR Kongo in obtožen za druge zločine, ki jih je že pred tem storil v Ituriju. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5776116

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Germain Katanga je bil poveljnik FRPI. Vpleten je bil v trgovino z orožjem, s čimer je kršil embargo na orožje. Po podatkih Urada PPGS za otroke v oboroženih spopadih je bil odgovoren za rekrutiranje in uporabo otrok v provinci Ituri v letih 2002 in 2003. Decembra 2004 je bil imenovan za generala FARDC. Vlada DR Kongo ga je 18. oktobra 2007 izročila Mednarodnemu kazenskemu sodišču. MKS ga je 23. maja 2014 obsodilo na 12 let zapora zaradi vojnih zločinov in zločinov proti človeštvu, pritožbeni senat MKS pa je nato to kazen znižal in določil, da se njegova kazen izteče 18. januarja 2016. Čeprav je bil med tem sojenjem priprt na Nizozemskem, je bil decembra 2015 premeščen v zapor v DR Kongo in obtožen za zločine, ki jih je že pred tem storil v Ituriju.

7. Thomas LUBANGA

Kraj rojstva: Ituri, Demokratična republika Kongo.

Državljanstvo: Demokratična republika Kongo.

Naslov: Demokratična republika Kongo (v zaporu).

Datum uvrstitve na seznam ZN: 1. november 2005.

Druge informacije: Aretiran marca 2005 v Kinšasi zaradi vpletenosti UPC/L v kršitve človekovih pravic. 17. marca 2006 izročen MKS. Marca 2012 ga je MKS obsodilo na 14 let zapora. Pritožbeni sodniki MKS so 1. decembra 2014 potrdili Lubangino obsodbo in kazen. 19. decembra 2015 premeščen v zapor v Demokratični republiki Kongo, da bi odslužil zaporno kazen. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5776117

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Thomas Lubanga je bil predsednik UPC/L, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Po podatkih Urada PPGS za otroke v oboroženih spopadih je bil odgovoren za rekrutiranje in uporabo otrok v provinci Ituri v letih 2002 in 2003. Marca 2005 je bil aretiran v Kinšasi zaradi vpletenosti UPC/L v kršitve človekovih pravic, nato so ga oblasti DR Kongo 17. marca 2006 predale MKS. Marca 2012 ga je MKS obsodilo na 14 let zapora. Pritožbeni sodniki MKS so 1. decembra 2014 potrdili obsodbo in kazen. 19. decembra 2015 je bil premeščen v zapor v Demokratični republiki Kongo, da bi odslužil zaporno kazen.

8. Sultani MAKENGA

(tudi: a) Makenga, Colonel Sultani, b) Makenga, Emmanuel Sultani)

Datum rojstva: 25. december 1973.

Kraj rojstva: Rutshuru, Demokratična republika Kongo.

Državljanstvo: Demokratična republika Kongo.

Datum uvrstitve na seznam ZN: 12. november 2012.

Druge informacije: Vojaški vodja skupine Mouvement du 23 Mars (M23), ki deluje v Demokratični republiki Kongo. Od konca leta 2014 se nahaja v Ugandi Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5272833

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Sultani Makenga je vojaški vodja skupine Mouvement du 23 Mars (M23), ki deluje v Demokratični republiki Kongo. Sultani Makenga je kot vodja M23 (znane tudi kot kongovska revolucionarna vojska) izvajal hujše kršitve mednarodnega prava z dejanji, katerih tarča so bile ženske in otroci v oboroženih spopadih, vključno z ubijanjem in pohabljanjem, spolnim nasiljem, ugrabitvami ter prisilnim izseljevanjem; za te kršitve je tudi odgovoren. Odgovoren je tudi za kršitve mednarodnega prava, povezane z dejanji skupine M23 rekrutiranja ali uporabe otrok v oboroženih spopadih v Demokratični republiki Kongo. Pod poveljstvom Sultanija Makenge je skupina M23 izvajala najhujše zločine nad civilnim prebivalstvom Demokratične republike Kongo. Po navajanju prič in na podlagi poročil so vojaki pod poveljstvom Sultanija Makenge na celotnem teritoriju Rutshuru posiljevali ženske in otroke, nekatere stare le 8 let, kot del politike utrjevanja nadzora nad teritorijem Rutshuru. Pod poveljstvom Makenge je skupina M23 obsežno prisilno rekrutirala otroke v Demokratični republiki Kongo in regiji ter ubijala, pohabljala in poškodovala na desetine otrok. Številni otroci, ki so bili žrtve prisilnega rekrutiranja, so bili mlajši od 15 let. Makenga naj bi tudi prejemal orožje in pripadajoči material, s čimer so bili kršeni ukrepi, ki jih je Demokratična republika Kongo sprejela za izvajanje embarga na orožje, med drugim tudi nacionalni odloki o uvozu ter posedovanju orožja in pripadajočega materiala. Makenga je kot vodja skupine M23 s svojimi dejanji resno kršil mednarodno pravo in izvajal hude zločine nad civilnim prebivalstvom Demokratične republike Kongo ter še zaostril negotove razmere, preseljevanje in spopade v regiji. Vojaški vodja skupine Mouvement du 23 Mars (M23), ki deluje v Demokratični republiki Kongo.

9. Khawa Panga MANDRO

(tudi: a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Mandro Panga Kahwa, f) Yves Khawa Panga Mandro, g) „Chief Kahwa“, h) „Kawa“)

Datum rojstva: 20. avgust 1973.

Kraj rojstva: Bunia, Demokratična republika Kongo.

Naslov: Uganda (od maja 2016).

Državljanstvo: Demokratična republika Kongo.

Datum uvrstitve na seznam ZN: 1. november 2005.

Druge informacije: V zaporu v Bunii od aprila 2005 zaradi oviranja mirovnega procesa v provinci Ituri. Kongovske oblasti so ga oktobra 2005 aretirale, vendar ga je pritožbeno sodišče v Kisanganiju oprostilo. Nato je bil zaradi novih obtožb za zločine proti človeštvu, vojne zločine, umor, hujši telesni napad in uporabo sile zoper drugo osebo izročen pravosodnim organom v Kinšasi. Vojaško sodišče DR Kongo v Kisanganiju ga je avgusta 2014 obsodilo za vojne zločine in zločine proti človeštvu in mu naložilo 9 let zapora ter plačilo odškodnine žrtvam v višini okoli 85 000 USD. Prestal je zaporno kazen, od maja 2016 živi v Ugandi. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5272933

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Khawa Panga Mandro je bil predsednik PUSIC, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Po podatkih Urada PPGS za otroke v oboroženih spopadih je bil odgovoren za rekrutiranje in uporabo otrok v spopadih v letih 2001 in 2002. Od aprila 2005 je bil v zaporu v Buniji zaradi oviranja mirovnega procesa v provinci Ituri. Kongovske oblasti so ga oktobra 2005 aretirale, vendar ga je pritožbeno sodišče v Kisanganiju oprostilo. Nato je bil zaradi novih obtožb za zločine proti človeštvu, vojne zločine, umor, hujši telesni napad in uporabo sile zoper drugo osebo izročen pravosodnim organom v Kinšasi. Vojaško sodišče DR Kongo v Kisanganiju ga je avgusta 2014 obsodilo za vojne zločine in zločine proti človeštvu in mu naložilo 9 let zapora ter plačilo odškodnine žrtvam v višini okoli 85 000 USD. Prestal je zaporno kazen, od maja 2016 živi v Ugandi.

10. Callixte MBARUSHIMANA

Naziv: izvršni sekretar FDLR.

Datum rojstva: 24. julij 1963.

Kraj rojstva: Ndusu/Ruhengeri, severna provinca, Ruanda.

Državljanstvo: Ruanda.

Datum uvrstitve na seznam ZN: 3. marec 2009.

Druge informacije: Aretiran 3. oktobra 2010 v Parizu na podlagi naloga za prijetje MKS zaradi vojnih zločinov in zločinov proti človeštvu, ki so jih zagrešili pripadniki FDLR v Severnem in Južnem Kivuju leta 2009. 25. januarja 2011 je bil premeščen v Haag, MKS ga je izpustilo konec leta 2011. 29. novembra 2014 je bil izvoljen za izvršnega sekretarja FDLR za obdobje petih let. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5224649

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Callixte Mbarushimana je bil do aretacije izvršni sekretar FDLR in podpredsednik visokega vojaškega poveljstva FDLR. Kot politični/vojaški vodja tuje oborožene skupine, ki deluje v Demokratični republiki Kongo, je oviral razoroževanje in prostovoljno vračanje oziroma ponovno naseljevanje borcev ter s tem kršil Resolucijo Varnostnega sveta 1857 (2008), operativni odstavek 4(b). Aretiran je bil 3. oktobra 2010 v Parizu na podlagi naloga za prijetje MKS zaradi vojnih zločinov in zločinov proti človeštvu, ki so jih zagrešili pripadniki FDLR v Severnem in Južnem Kivuju leta 2009. 25. januarja 2011 je bil premeščen v Haag, vendar je bil konec leta 2011 izpuščen. 29. novembra 2014 je bil ponovno izvoljen za izvršnega sekretarja FDLR za obdobje petih let.

11. Iruta Douglas MPAMO

(tudi: a) Doulas Iruta Mpamo, b) Mpano)

Naslov: Gisenyi, Ruanda (od junija 2011).

Datum rojstva: a) 28. december 1965, b) 29. december 1965.

Kraj rojstva: a) Bashali, Masisi, Demokratična republika Kongo, b) Goma, Demokratična republika Kongo, c) Uvira, Demokratična republika Kongo.

Državljanstvo: Demokratična republika Kongo.

Datum uvrstitve na seznam ZN: 1. november 2005.

Druge informacije: Ni znano, ali je po strmoglavljenju dveh letal pod upravo „Great Lakes Business Company“ (GLBC) imel kakšno funkcijo. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5272813

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Lastnik/direktor družb Compagnie Aérienne des Grands Lacs in Great Lakes Business Company, katerih letala so bila uporabljena za zagotavljanje pomoči oboroženim skupinam in milicam iz odstavka 20 Resolucije 1493 (2003). Odgovoren tudi za prikrivanje informacij o letih in tovoru, domnevno zato, da bi omogočil kršitev embarga na orožje. Ni znano, ali je po strmoglavljenju dveh letal pod upravo „Great Lakes Business Company“ (GLBC) imel kakšno funkcijo.

▼M22

12. Sylvestre MUDACUMURA

(privzeto ime: (a) Mupenzi Bernard, (b) General Major Mupenzi, (c) General Mudacumura, (d) Pharaoh, (e) Radja)

Funkcije: (a) poveljnik FDLR-FOCA, (b) generalpodpolkovnik FDLR-FOCA.

Datum rojstva: 1954.

Kraj rojstva: Cellule Ferege, sektor Gatumba, občina Kibilira, prefektura Gisenyi, Ruanda.

Naslov: provinca Severni Kivu, Demokratična republika Kongo (od junija 2016).

Državljanstvo: Ruandec.

Datum uvrstitve na seznam ZN: 1. november 2005.

Druge informacije: Mednarodno kazensko sodišče je 12. julija 2012 izdalo nalog za prijetje Mudacumure zaradi devetih obtožb za vojne zločine, vključno z napadi na civiliste, umor, pohabljanje, kruto ravnanje, posilstvo, mučenje, uničevanje premoženja, plenjenje in zločine zoper osebno dostojanstvo; ta dejanja so bila domnevno storjena v letih 2009 in 2010 v DR Kongo.

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Sylvestre Mudacumura je poveljnik FOCA, oboroženega krila FDRL; ima politični vpliv, obvladuje in nadzira dejavnosti sil FDRL, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Mudacumura (ali njegovo osebje) je bil v telefonskem stiku z voditeljem FDLR Murwanashyako v Nemčiji, tudi med pokolom v Busurungiju maja 2009, ter z vojaškim poveljnikom majorjem Guillaumom med operacijama „Umoja Wetu“ in „Kimia II“ leta 2009. Po podatkih Urada PPGS za otroke v oboroženih spopadih je bil med leti 2002 in 2007 odgovoren za 27 primerov rekrutiranja in uporabe otrok s strani vojakov pod njegovim poveljstvom v Severnem Kivuju. V drugi polovici leta 2016 je bil Mudacumura še vedno splošni poveljnik oboroženega krila FDLR, imel je čin generalpodpolkovnika in se je nahajal v provinci Severni Kivu v Demokratični republiki Kongo.

▼M23

13. Leodomir MUGARAGU

(tudi: a) Manzi Leon, b) Leo Manzi)

Naslov: sedež FDLR v gozdu Kikoma blizu Bogoyija, Walikale, Severni Kivu, Demokratična republika Kongo (od junija 2011).

Datum rojstva: a) 1954, b) 1953.

Kraj rojstva: a) Kigali, Ruanda b) Rushashi, Severna provinca, Ruanda.

Državljanstvo: Ruanda.

Datum uvrstitve na seznam ZN: 1. december 2010.

Druge informacije: Načelnik štaba FDLR-FOCA, odgovoren za upravo. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5270747

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Iz javno dostopnih virov in uradnih poročil izhaja, da je Leodomir Mugaragu načelnik štaba oboroženega krila FDLR – Forces Combattantes Abucunguzi/oboroženih sil za osvoboditev Ruande (FOCA). Glede na uradna poročila je Mugaragu višji načrtovalec vojaških operacij FDLR v vzhodnem delu DR Kongo. Načelnik štaba FDLR-FOCA, odgovoren za upravo.

14. Leopold MUJYAMBERE

(tudi: a) Musenyeri b) Achille c) Frere Petrus Ibrahim)

Naziv: a) načelnik štaba FDLR-FOCA, b) začasni namestnik poveljnika FDLR-FOCA.

Naslov: Kinšasa, Demokratična republika Kongo (od junija 2016).

Datum rojstva: a) 17. marec 1962, b) okrog leta 1966.

Kraj rojstva: Kigali, Ruanda.

Državljanstvo: Ruanda.

Datum uvrstitve na seznam ZN: 3. marec 2009.

Druge informacije: Leta 2014 je postal vršilec dolžnosti namestnika poveljnika FDLR-FOCA. Kongovske varnostne službe so ga maja 2016 ujele v Gomi v DR Kongo, nato je bil premeščen v Kinšaso. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5224709

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Leopold Mujyambere je bil poveljnik druge divizije FOCA, oborožene veje FDLR. Kot vojaški vodja tuje oborožene skupine, ki deluje v DR Kongo, je oviral razoroževanje in prostovoljno vračanje oziroma ponovno naseljevanje borcev in s tem kršil Resolucijo Varnostnega sveta 1857 (2008), operativni odstavek 4(b). Dokazi, ki jih je analizirala strokovna skupina Odbora VSZN za sankcije v DR Kongo in predstavila v svojem poročilu z dne 13. februarja 2008, pričajo o tem, da so bile deklice, rešene iz ujetništva FDLR-FOCA, ugrabljene in spolno zlorabljene. FDLR-FOCA, ki je sprva rekrutirala fante, stare med 14 in 19 let, od sredine leta 2007 prisilno rekrutira tudi dečke od 10. leta starosti naprej. Najmlajše otroke uporabljajo kot zaščitno spremstvo, starejše pa kot vojake na frontni črti, s čimer kršijo Resolucijo Varnostnega sveta 1857 (2008), operativni odstavek 4(d) in (e).

Junija 2011 je bil poveljnik FOCA v operativnem sektorju v Severnem Kivuju, takrat imenovanem „Amazon“. Nato je bil povišan v načelnika štaba FOCA in leta 2014 v vršilca dolžnosti namestnika poveljnika. Kongovske varnostne službe so ga v začetku maja 2016 ujele v Gomi v DR Kongo, nato je bil premeščen v Kinšaso.

15. Jamil MUKULU

(tudi: a) Steven Alirabaki, b) David Kyagulanyi, c) Musezi Talengelanimiro, d) Mzee Tutu, e) Abdullah Junjuaka, f) Alilabaki Kyagulanyi, g) Hussein Muhammad, h) Nicolas Luumu, i) Julius Elius Mashauri, j) David Amos Mazengo, k) Professor Musharaf, l) Talengelanimiro)

Naziv: a) vodja Zavezniških demokratičnih sil (Allied Democratic Forces – ADF), b) poveljnik Zavezniških demokratičnih sil.

Naslov: domnevno v zaporu v Ugandi (od septembra 2016).

Datum rojstva: a) 1965, b) 1. januar 1964.

Kraj rojstva: Vas Ntoke, podokrožje Ntenjeru, okrožje Kayunga, Uganda.

Državljanstvo: Uganda.

Datum uvrstitve na seznam ZN: 12. oktober 2011.

Druge informacije: Aretiran je bil aprila 2015 v Tanzaniji in nato julija 2015 izročen Ugandi. Od septembra 2016 je Mukulu domnevno v policijskem priporu in čaka na sojenje za vojne zločine in hude kršitve ženevske konvencije v skladu z ugandskim pravom. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5270670

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Iz javnih virov in uradnih poročil, vključno s poročili strokovne skupine Odbora ZN za sankcije v DR Kongo, je razvidno, da je Jamil Mukulu vojaški poveljnik ADF, tuje oborožene skupine, ki deluje v DR Kongo in ovira razoroževanje ter prostovoljno vračanje in ponovno naseljevanje borcev ADF, kot je predvideno v odstavku 4(b) Resolucije 1857 (2008). Strokovna skupina Odbora ZN za sankcije v DR Kongo je poročala, da je Janmil Mukulu zagotavljal materialno in človeško podporo ADF, oboroženi skupini, ki deluje na ozemlju DR Kongo. Iz različnih virov, vključno s poročili strokovne skupine Odbora ZN za sankcije v DR Kongo, je razvidno, da je Jamil Mukulu zagotavljal financiranje, izvajal vpliv na politike ADF in prevzel neposredno odgovornost pri poveljevanju in nadzoru sil ADF, zlasti pri nadzoru vzpostavljenih povezav z mednarodnimi terorističnimi mrežami.

16. Ignace MURWANASHYAKA

(tudi: Dr. Ignace)

Naziv: Dr.

Naziv: predsednik FDLR.

Naslov: Nemčija (v zaporu).

Datum rojstva: 14. maj 1963.

Kraj rojstva: a) Butera, Ruanda, b) Ngoma, Butare, Ruanda.

Državljanstvo: Ruanda.

Datum uvrstitve na seznam ZN: 1. november 2005.

Druge informacije: Nemške oblasti so ga aretirale 17. novembra 2009, nemško sodišče pa ga je 28. septembra 2015 prepoznalo za krivega zaradi vodenja tuje teroristične skupine in sodelovanja v vojnih zločinih. Obsojen je bil na 13 let zaporne kazni in je od junija 2016 v zaporu v Nemčiji. 29. novembra 2014 je bil ponovno izvoljen za predsednika FDLR za obdobje petih let. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5272382

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Ignace Murwanashyaka je predsednik FDLR in ima vpliv na politike sil FDRL, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Bil je v telefonskem stiku z vojaškimi poveljniki FDLR na terenu (tudi med pokolom v Busurungiju maja 2009); dajal je vojaške ukaze visokemu poveljstvu; vpleten v usklajevanje predaje orožja in streliva enotam FDLR in dajal posebna navodila za uporabo; upravlja velike zneske denarja, zbrane z nezakonito prodajo naravnih virov na območjih pod nadzorom FDLR. Po podatkih Urada PPGS za otroke v oboroženih spopadih je bil kot predsednik in vojaški poveljnik FDLR odgovoren za rekrutiranje in uporabo otrok s strani FDLR v vzhodnem delu DR Kongo. Nemške oblasti so ga aretirale 17. novembra 2009, nemško sodišče ga je 28. septembra 2015 prepoznalo za krivega zaradi vodenja tuje teroristične skupine in sodelovanja v vojnih zločinih. Obsojen je bil na 13 let zaporne kazni in je od junija 2016 v zaporu v Nemčiji. 29. novembra 2014 je bil ponovno izvoljen za predsednika FDLR za obdobje petih let.

17. Straton MUSONI

(tudi: IO Musoni)

Naziv: nekdanji podpredsednik FDLR.

Datum rojstva: a) 6. april 1961, b) 4. junij 1961.

Kraj rojstva: Mugambazi, Kigali, Ruanda.

Državljanstvo: Ruanda.

Datum uvrstitve na seznam ZN: 29. marec 2007.

Druge informacije: Nemške oblasti so ga aretirale 17. novembra 2009, nemško sodišče ga je 28. septembra 2015 prepoznalo za krivega zaradi vodenja tuje teroristične skupine, obsojen je bil na osemletno zaporno kazen. Musoni je bil izpuščen iz zapora takoj po sojenju, saj je prestal več kot pet let zaporne kazni. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5272354

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Straton Musoni je bil podpredsednik FDLR, tuje oborožene skupine, ki deluje v DR Kongo. Oviral je razoroževanje ter prostovoljno vračanje ali ponovno naseljevanje borcev, ki pripadajo tem skupinam, s čimer je kršil Resolucijo 1649 (2005). Nemške oblasti so ga aretirale 17. novembra 2009, nemško sodišče ga je 28. septembra 2015 prepoznalo za krivega zaradi vodenja tuje teroristične skupine, obsojen je bil na osemletno zaporno kazen. Musoni je bil izpuščen iz zapora takoj po sojenju, saj je prestal več kot pet let zaporne kazni.

18. Jules MUTEBUTSI

(tudi: a) Jules Mutebusi, b) Jules Mutebuzi, c) Colonel Mutebutsi)

Datum rojstva: 1964.

Kraj rojstva: Minembwe, Južni Kivu, Demokratična republika Kongo.

Državljanstvo: Demokratična republika Kongo.

Datum uvrstitve na seznam ZN: 1. november 2005.

Druge informacije: Nekdanji namestnik regionalnega vojaškega poveljnika FARDC v 10. vojaškem okrožju; aprila 2004 odpuščen zaradi nediscipline. Ruandske oblasti so ga aretirale decembra 2007, ko je skušal prečkati mejo v DR Kongo. Domneva se, da je umrl v Kigaliju 9. maja 2014. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5272093

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Jules Mutebutsi je združil moči z drugimi odpadniškimi elementi nekdanjega RCD-G, da bi maja 2004 nasilno zasedli mesto Bukavu. Vpleten je bil v zbiranje orožja izven struktur FARDC ter posredovanje zalog oboroženim skupinam in milicam iz odstavka 20 Resolucije 1493 (2003), s čimer je kršil embargo na orožje. Bil je namestnik regionalnega vojaškega poveljnika FARDC v 10. vojaškem okrožju do aprila 2004, ko je bil odpuščen zaradi nediscipline. Ruandske oblasti so ga aretirale decembra 2007, ko je skušal prečkati mejo v DR Kongo. Domneva se, da je umrl v Kigaliju 9. maja 2014.

19. Baudoin NGARUYE WA MYAMURO

(tudi: polkovnik Baudoin Ngaruye)

Naziv: vojaški vodja skupine Mouvement du 23 Mars (M23).

Naziv: Brigadni general.

Naslov: Rubavu/Mudende, Ruanda.

Datum rojstva: a) 1. april 1978, b) 1978.

Kraj rojstva: a) Bibwe, Demokratična republika Kongo, b) Lusamambo, teritorij Lubero, Demokratična republika Kongo.

Državljanstvo: Demokratična republika Kongo.

Nacionalna matična št.: Osebna izkaznica oboroženih sil DR Kongo (FARDC) 1-78-09-44621-80.

Datum uvrstitve na seznam ZN: 30. november 2012.

Druge informacije: V Republiko Ruando vstopil 16. marca 2013. Od konca leta 2014 se nahaja v taboru v Ngomi, Ruanda. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5268954

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Aprila 2012 je Ngaruye pod vodstvom generala Ntagande poveljeval vstajnikom nekdanjega Narodnega kongresa za zaščito ljudstva (CNDP), ki so znani kot skupina Mouvement du 23 Mars (M23). Trenutno je po činu tretji najvišji vojaški poveljnik v M23. Skupina strokovnjakov za Demokratično republiko Kongo je leta 2008 in 2009 predlagala, naj se njegovo ime uvrsti na seznam. Izvajal je resne kršitve človekovih pravic in mednarodnega prava, za kar je tudi odgovoren. Za M23 je leta 2008, 2009 in proti koncu leta 2010 novačil in usposabljal na stotine otrok. Ngaruye je ubijal, pohabljal in ugrabljal ljudi, pogosto ženske. Odgovoren je za usmrtitve in mučenje prebežnikov znotraj M23. Leta 2009 je znotraj oboroženih sil Demokratične republike Kongo (FARDC) ukazal poboj vseh moških v vasi Shalio na območju Walikale. Pod neposrednimi ukazi Ntagande je tudi priskrbel orožje, strelivo in plače na območjih Masisi in Walikale. Leta 2010 je organiziral prisilno izselitev in razlastitev prebivalstva na območju Lukopfu. Dejavno je bil udeležen tudi v kriminalnih mrežah znotraj FARDC, ki ustvarjajo dobičke pri trgovanju z minerali, kar je povzročilo napetosti in spopade s polkovnikom Innocentom Zimurindo leta 2011. V Republiko Ruando je vstopil 16. marca 2013 na območju Gasizi/Rubavu.

20. Mathieu, Chui NGUDJOLO

(tudi: a) Cui Ngudjolo)

Državljanstvo: Demokratična republika Kongo.

Naslov: Demokratična republika Kongo.

Datum rojstva: 8. oktober 1970.

Kraj rojstva: Bunia, provinca Ituri, Demokratična republika Kongo.

Datum uvrstitve na seznam ZN: 1. november 2005.

Druge informacije: Oktobra 2003 ga je v mestu Bunia aretirala MONUC. Vlada DR Kongo ga je 7. februarja 2008 izročila Mednarodnemu kazenskemu sodišču. Decembra 2012 ga je MKS oprostilo vseh obtožb, pritožbeni senat pa je 27. februarja 2015 sodbo potrdil. Ngudjolo je vložil prošnjo za azil na Nizozemskem, vendar je bila zavrnjena. 11. maja 2015 je bil izgnan v DR Kongo. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5776118

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Mathieu Chui Ngudjolo je bil načelnik štaba FRPI, imel je politični vpliv, je obvladoval in je nadzoroval dejavnosti sil FRPI, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Po podatkih Urada PPGS za otroke v oboroženih spopadih je bil leta 2006 v provinci Ituri odgovoren za rekrutiranje in uporabo otrok, mlajših od 15 let. Oktobra 2003 ga je v mestu Bunia aretirala MONUC. Vlada Demokratične republike Kongo ga je nato 7. februarja 2008 predala Mednarodnemu kazenskemu sodišču. Decembra 2012 ga je MKS oprostilo vseh obtožb, pritožbeni senat pa je 27. februarja 2015 sodbo potrdil. Ngudjolo je vložil prošnjo za azil na Nizozemskem, vendar je bila zavrnjena. 11. maja 2015 je bil izgnan v DR Kongo.

21. Floribert Ngabu NJABU

(tudi: a) Floribert Njabu Ngabu, b) Floribert Ndjabu, c) Floribert Ngabu Ndjabu)

Državljanstvo: Demokratična republika Kongo, št. potnega lista OB 0243318.

Datum rojstva: 23. maj 1971.

Datum uvrstitve na seznam ZN: 1. november 2005.

Druge informacije: Od marca 2005 v hišnem priporu v Kinšasi zaradi vpletenosti FNI v kršitve človekovih pravic. Izročen Haagu 27. marca 2011, da bi pred MKS pričal na sojenju proti Germainu Katangi in Mathieuju Ngudjolu. Maja 2011 je zaprosil za azil na Nizozemskem. Oktobra 2012 je nizozemsko sodišče zavrnilo njegovo prošnjo za azil. Julija 2014 je bil izgnan iz Nizozemske v DR Kongo, kjer so ga zaprli. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5776373

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Predsednik FNI, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Od marca 2005 v hišnem priporu v Kinšasi zaradi vpletenosti FNI v kršitve človekovih pravic. Izročen Haagu 27. marca 2011, da bi pred MKS pričal na sojenju proti Germainu Katangi in Mathieuju Ngudjolu. Maja 2011 je zaprosil za azil na Nizozemskem. Oktobra 2012 je nizozemsko sodišče zavrnilo njegovo prošnjo za azil. Zadeva je trenutno v fazi pritožbe.

22. Laurent NKUNDA

(tudi: a) Nkunda Mihigo Laurent, b) Laurent Nkunda Bwatare, c) Laurent Nkundabatware, d) Laurent Nkunda Mahoro Batware, e) Laurent Nkunda Batware, f) Chairman, g) General Nkunda, h) Papa Six)

Datum rojstva: a) 6. februar 1967, b) 2. februar 1967.

Kraj rojstva: Rutshuru, Severni Kivu, Demokratična republika Kongo.

Državljanstvo: Demokratična republika Kongo.

Datum uvrstitve na seznam ZN: 1. november 2005.

Druge informacije: Nekdanji general RCD-G. Ustanovitelj Narodnega kongresa za zaščito ljudstva leta 2006; višji častnik Zbora za kongovsko demokracijo – Goma, (RCD-G), 1998–2006; častnik ruandske patriotske fronte (RPF), 1992–1998. Laurenta Nkundo so ruandske oblasti aretirale v Ruandi januarja 2009; nato je bil zamenjan na mestu poveljnika CNDP. Od takrat je v hišnem priporu v Kigaliju v Ruandi. Ruanda je zavrnila zahtevo vlade DR Kongo, da ji izroči Nkundo zaradi zločinov, storjenih v vzhodnem delu DR Kongo. Leta 2010 je ruandsko sodišče v Gisenyiju zavrnilo Nkundovo pritožbo zaradi nezakonitega pridržanja z obrazložitvijo, da bi zadevo moralo obravnavati vojaško sodišče. Nkundovi odvetniki so sprožili postopek pri ruandskem vojaškem sodišču. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5270703

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Združil moči z drugimi odpadniškimi elementi nekdanjega RCD-G, da bi maja 2004 nasilno zasedli mesto Bukavu. Pridobival orožje izven FARDC, s čimer je kršil embargo na orožje. Po podatkih Urada PPGS za otroke v oboroženih spopadih je bil med leti 2002 in 2009 odgovoren za 264 primerov rekrutiranja in uporabe otrok s strani vojakov pod njegovim poveljstvom v Severnem Kivuju. Nekdanji general RCD-G. Ustanovitelj Narodnega kongresa za zaščito ljudstva leta 2006; višji častnik Zbora za kongovsko demokracijo – Goma, (RCD-G), 1998–2006; častnik ruandske patriotske fronte (RPF), 1992–1998. Laurenta Nkundo so ruandske oblasti aretirale v Ruandi januarja 2009; nato je bil zamenjan na mestu poveljnika CNDP. Od takrat je v hišnem priporu v Kigaliju v Ruandi. Ruanda je zavrnila zahtevo vlade DR Kongo, da ji izroči Nkundo zaradi zločinov, storjenih v vzhodnem delu DR Kongo. Leta 2010 je ruandsko sodišče v Gisenyiju zavrnilo Nkundovo pritožbo zaradi nezakonitega pridržanja z obrazložitvijo, da bi zadevo moralo obravnavati vojaško sodišče. Nkundovi odvetniki so sprožili postopek pri ruandskem vojaškem sodišču. Še vedno ima določen vpliv na nekatere elemente CNDP.

23. Felicien NSANZUBUKIRE

(tudi: Fred Irakeza)

Naziv: a) poveljnik podsektorja FDLR-FOCA, b) polkovnik FDLR-FOCA.

Naslov: provinca Južni Kivu, Demokratična republika Kongo (od junija 2016).

Datum rojstva: 1967.

Kraj rojstva: (a) Murama, Kigali, Ruanda, (b) Rubungo, Kigali, Ruanda, (c) Kinyinya, Kigali, Ruanda.

Državljanstvo: Ruanda.

Datum uvrstitve na seznam ZN: 1. december 2010.

Druge informacije: Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5269078

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Felicien Nsanzubukire je vsaj od novembra 2008 do aprila 2009 nadzoroval in usklajeval trgovanje s strelivom in orožjem iz Združene republike Tanzanije prek jezera Tanganjika do enot FDLR na območjih Uvira in Fizi v Južnem Kivuju. Od januarja 2016 je bil Nsanzubukire poveljnik podsektorja FDLR FOCA v provinci Južni Kivu s činom polkovnika.

24. Pacifique NTAWUNGUKA

(tudi: a) Pacifique Ntawungula, b) Colonel Omega, c) Nzeri, d) Israel)

Naziv: a) poveljnik sektorja „SONOKI“ v FDLR-FOCA, b) brigadni general FDLR-FOCA

Naslov: teritorij Rutshuru, Severni Kivu, Demokratična republika Kongo (od junija 2016).

Datum rojstva: a) 1. januar 1964, b) okrog leta 1964.

Kraj rojstva: Gaseke, provinca Gisenyi, Ruanda.

Državljanstvo: Ruanda.

Datum uvrstitve na seznam ZN: 3. marec 2009.

Druge informacije: Vojaško se je usposabljal v Egiptu. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5269021

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Pacifique Ntawunguka je bil poveljnik prve divizije FOCA, oboroženega krila FDLR. Kot vojaški vodja tuje oborožene skupine, ki deluje v DR Kongo, je oviral razoroževanje in prostovoljno vračanje oziroma ponovno naseljevanje borcev in s tem kršil Resolucijo Varnostnega sveta 1857 (2008), operativni odstavek 4(b). Dokazi, ki jih je analizirala strokovna skupina Odbora VSZN za sankcije v DR Kongo in predstavila v svojem poročilu z dne 13. februarja 2008, pričajo o tem, da so bile deklice, rešene iz ujetništva FDLR-FOCA, ugrabljene in spolno zlorabljene. FDLR-FOCA, ki je sprva rekrutirala fante, stare med 14 in 19 let, od sredine leta 2007 prisilno rekrutira tudi dečke od 10. leta starosti naprej. Najmlajše otroke uporabljajo kot zaščitno spremstvo, starejše pa kot vojake na frontni črti, s čimer kršijo Resolucijo Varnostnega sveta 1857 (2008), operativni odstavek 4(d) in (e). Vojaško se je usposabljal v Egiptu.

Od sredine leta 2016 je bil Ntawunguka poveljnik sektorja „SONOKI“ v FDLR-FOCA v provinci Severni Kivu.

25. James NYAKUNI

Državljanstvo: Uganda.

Datum uvrstitve na seznam ZN: 1. november 2005.

Druge informacije: Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5776374

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Trgovsko partnerstvo s Jérômom Kakwavujem, zlasti tihotapljenje čez mejo med DR Kongo in Ugando, vključno z domnevnim tihotapljenjem orožja in vojaškega materiala v nepregledanih tovornjakih. Kršitev embarga na orožje in zagotavljanje pomoči oboroženim skupinam in milicam iz odstavka 20 Resolucije 1493 (2003), vključno s finančno podporo, ki jim omogoča vojaško delovanje.

26. Stanislas NZEYIMANA

(tudi: a) Deogratias Bigaruka Izabayo, b) Izabayo Deo, c) Jules Mateso Mlamba, d) Bigaruka, e) Bigurura)

Naziv: nekdanji namestnik poveljnika FDLR-FOCA.

Datum rojstva: a) 1. januar 1966 b) 28. avgust 1966 c) okrog leta 1967.

Kraj rojstva: Mugusa, Butare, Ruanda.

Državljanstvo: Ruanda.

Datum uvrstitve na seznam ZN: 3. marec 2009.

Druge informacije: V začetku leta 2013 je med obiskom Tanzanije izginil. Od junija 2016 ni znano, kje se nahaja. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5275373

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Stanislas Nzeyimana je bil namestnik poveljnika FOCA, oborožene veje FDLR. Kot vojaški vodja tuje oborožene skupine, ki deluje v DR Kongo, je oviral razoroževanje in prostovoljno vračanje oziroma ponovno naseljevanje borcev in s tem kršil Resolucijo Varnostnega sveta 1857 (2008), operativni odstavek 4(b). Dokazi, ki jih je analizirala strokovna skupina Odbora VSZN za sankcije v DR Kongo in predstavila v svojem poročilu z dne 13. februarja 2008, pričajo o tem, da so bile deklice, rešene iz ujetništva FDLR-FOCA, ugrabljene in spolno zlorabljene. FDLR-FOCA, ki je sprva rekrutirala fante, stare med 14 in 19 let, od sredine leta 2007 prisilno rekrutira tudi dečke od 10. leta starosti naprej. Najmlajše otroke uporabljajo kot zaščitno spremstvo, starejše pa kot vojake na frontni črti, s čimer kršijo Resolucijo Varnostnega sveta 1857 (2008), operativni odstavek 4(d) in (e). Nzeyimana je izginil v Tanzaniji v začetku leta 2013 in ob koncu leta 2016 ni bilo znano, kje se nahaja.

27. Dieudonné OZIA MAZIO

(tudi: a) Ozia Mazio, b) Omari, c) Mr Omari)

Datum rojstva: 6. junij 1949.

Kraj rojstva: Ariwara, Demokratična republika Kongo.

Državljanstvo: Demokratična republika Kongo.

Datum uvrstitve na seznam ZN: 1. november 2005.

Druge informacije: Dieudonné Ozia Mazio je predsednik združenja kongovskih podjetij (Fédération des entreprises congolaises, FEC) na teritoriju Aru, četudi se domneva, da je umrl 23. septembra 2008 v Ariwari. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5275495

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Finančni dogovori z Jeromom Kakwavujem in FAPC ter tihotapljenje čez mejo med DR Kongo in Ugando, s čimer so se poveljniku Kakwavuju in njegovim četam dobavljale zaloge in gotovina. Kršitev embarga na orožje, tudi z zagotavljanjem pomoči oboroženim skupinam in milicam iz odstavka 20 Resolucije 1493 (2003). Dieudonné Ozia Mazio je predsednik združenja kongovskih podjetij (Fédération des entreprises congolaises, FEC) na teritoriju Aru, četudi se domneva, da je umrl 23. septembra 2008 v Ariwari.

28. Jean-Marie Lugerero RUNIGA

(tudi: Jean-Marie Rugerero)

Naziv: Predsednik skupine M23.

Naslov: Rubavu/Mudende, Ruanda.

Datum rojstva: a) okrog leta 1960, b) 9. september 1966.

Kraj rojstva: Bukavu, Demokratična republika Kongo.

Datum uvrstitve na seznam ZN: 31. december 2012.

Druge informacije: V Republiko Ruando je vstopil 16. marca 2013. Od leta 2016 prebiva v Ruandi. Sodeloval je pri oblikovanju nove kongovske politične stranke junija 2016, Alliance pour le Salut du Peuple (ASP). Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5274633

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

V dokumentu z dne 9. julija 2012, ki ga je podpisal vodja M23 Sultani Makenga, je Runiga imenovan za koordinatorja političnega krila skupine M23. Po navedbah iz dokumenta je imenovanju Runige botrovalo dejstvo, da je treba zagotoviti prepoznavnost cilja skupine M23. Runiga je bil v prispevkih, objavljenih na spletni strani skupine, imenovan tudi „predsednik“ skupine M23. Njegovo vodilno vlogo potrjuje tudi poročilo skupine strokovnjakov iz novembra 2012, v katerem se Runiga omenja kot „vodja M23“.

Po navedbah iz končnega poročila strokovne skupine z dne 15. novembra 2012 je Runiga vodil delegacijo, ki je 29. julija 2012 potovala v Kampalo (Uganda), in pred predvidenimi pogajanji na mednarodni konferenci o območju Velikih jezer dokončno oblikoval program gibanja skupine M23, ki vsebuje 21 točk. Po navedbah iz prispevka BBC z dne 23. novembra 2012 je bila skupina M23 oblikovana, ko so se nekdanji člani CNDP, ki so bili priključeni FARDC, začeli upirati zaradi slabih razmer in plač ter nepopolnega izvajanja mirovnega dogovora z dne 23. marca 2009 med CNDP in DR Kongo, na podlagi katerega se je CNDP priključil FARDC. Po navedbah iz poročila IPIS iz novembra 2012 je skupina M23 sodelovala v aktivnih vojaških operacijah za prevzem ozemlja na vzhodu DR Kongo. Skupina M23 in FARDC sta se 24. in 25. julija 2012 bojevala za nadzor nad več mesti in vasmi na vzhodu DR Kongo; skupina M23 je 26. julija 2012 napadla FARDC v Rumangabu, ga 17. novembra 2012 izrinila iz Kibumbe in 20. novembra 2012 prevzela nadzor nad Gomo. Po navedbah iz poročila skupine strokovnjakov iz novembra 2012 nekateri nekdanji borci iz skupine M23 trdijo, da so vodje M23 nemudoma usmrtili na desetine otrok, ki so skušali pobegniti, potem ko so bili rekrutirani v M23 kot otroci vojaki. V skladu z navedbami iz poročila organizacije Human Rights Watch z dne 11. septembra 2012 je neki 18-letni Ruandec, ki je pobegnil, potem ko je bil prisilno rekrutiran v Ruandi, omenjeni organizaciji povedal, da je bil priča usmrtitvi šestnajstletnika iz njegove enote skupine M23, ki je junija skušal pobegniti. Borci M23 so fanta ujeli in ga pred očmi drugih rekrutirancev pretepli do smrti. Poveljnik skupine M23, ki je ukazal usmrtitev, naj bi to dejanje drugim rekrutirancem pojasnil z besedami „hotel nas je zapustiti“. V poročilu je še navedeno, da so priče trdile, da je bilo po hitrem postopku usmrčenih najmanj 33 novih rekrutirancev in drugih borcev M23, ki so skušali pobegniti. Nekatere so zvezali in jih ustrelili pred očmi drugih rekrutirancev kot opozorilo na to, kakšna kazen jih čaka v primeru poskusa pobega. Nek mlad rekrutiranec je organizaciji Human Rights Watch povedal: „Ko smo bili v M23, so nam rekli, da [imamo izbiro]: lahko ostanemo z njimi ali pa umremo. Mnogi so skušali pobegniti. Nekatere so ujeli in jih takoj nato ubili.“

Runiga je v Republiko Ruando vstopil 16. marca 2013 na območju Gasizi/Rubavu. Sredi leta 2016 je prebival v Ruandi. Junija 2016 je sodeloval pri oblikovanju nove kongovske politične stranke, Alliance pour le Salut du Peuple (ASP).

29. Ntabo Ntaberi SHEKA

Naziv: Glavni poveljnik, Obramba Konga Nduma, skupina Mayi Mayi Sheka.

Datum rojstva: 4. april 1976.

Kraj rojstva: Teritorij Walikale, Demokratična republika Kongo.

Državljanstvo: Demokratična republika Kongo.

Datum uvrstitve na seznam ZN: 28. november 2011.

Druge informacije: Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5275453

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Ntabo Ntaberi Sheka, glavni poveljnik političnega krila skupine Mayi Mayi Sheka, je politični vodja kongovske oborožene skupine, ki ovira razoroževanje, demobilizacijo oziroma ponovno vključevanje borcev. Skupina Mayi Mayi Sheka je kongovska milica z bazo na teritoriju Walikale v vzhodnem delu DR Kongo. Skupina Mayi Mayi Sheka je izvedla napade na rudnike v vzhodnem delu DR Kongo ter prevzela rudnike Bisiye in jih odvzela lokalnim prebivalcem. Ntabo Ntaberi Sheka je tudi huje kršil mednarodno pravo z dejanji, katerih tarča so otroci. V obdobju od 30. julija do 2. avgusta 2010 je Ntabo Ntaberi Sheka načrtoval in naročil več napadov na teritoriju Walikale, da bi kaznoval lokalne prebivalce, ki naj bi sodelovali s kongovskimi vladnimi silami. V napadih so bili otroci posiljeni in ugrabljeni za opravljanje prisilnega dela, deležni pa so bili okrutnega, nečloveškega ali poniževalnega ravnanja. Milica Mayi Mayi Sheka tudi prisilno rekrutira dečke in na podlagi rekrutiranja zadržuje otroke v svojih vrstah.

30. Bosco TAGANDA

(tudi: a) Bosco Ntaganda, b) Bosco Ntagenda, c) General Taganda, d) Lydia, (ko je bil del APR), e) Terminator, f) Tango Romeo (klicni znak), g) Romeo (klicni znak), h) Major)

Naslov: Haag, Nizozemska (od junija 2016).

Datum rojstva: med letoma 1973 in 1974.

Kraj rojstva: Bigogwe, Ruanda.

Državljanstvo: Demokratična republika Kongo.

Datum uvrstitve na seznam ZN: 1. november 2005.

Druge informacije: Rojen v Ruandi; v otroštvu se je preselil v Nyamitabo na teritoriju Masisi v Severnem Kivuju. Po mirovnih sporazumih v provinci Ituri s predsedniškim odlokom 11. decembra 2004 imenovan za brigadnega generala FARDC. Pred tem načelnik štaba CNDP, po aretaciji Laurenta Nkunde januarja 2009 pa vojaški poveljnik CNDP. Od januarja 2009 de facto namestnik poveljnika na čelu zaporednih operacij proti FDLR „Umoja Wetu“, „Kimia II“ in „Amani Leo“ v Severnem in Južnem Kivuju. Marca 2013 je vstopil v Ruando in se 22. marca prostovoljno predal uradnikom MKS v Kigaliju. Premeščen v MKS v Haagu na Nizozemskem. MKS je 9. junija 2014 proti njemu potrdilo 13 obtožb za vojni zločin in pet obtožb za zločin proti človeštvu; sojenje se je začelo septembra 2015. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5274913

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Bosco Taganda je imel kot vojaški poveljnik UPC/L politični vpliv, obvladoval in nadzoroval je dejavnosti sil UPC/L, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Decembra 2004 je bil imenovan za generala FARDC, vendar napredovanja ni sprejel, zato ni bil vključen v FARDC. Po podatkih Urada PPGS za otroke v oboroženih spopadih je bil v letih 2002 in 2003 odgovoren za rekrutiranje in uporabo otrok v provinci Ituri, v letih od 2002 do 2009 pa je imel neposredno in/ali poveljniško odgovornost za 155 primerov rekrutiranja in uporabe otrok v Severnem Kivuju. Kot načelnik štaba CNDP je imel neposredno in poveljniško odgovornost za pokol v Kiwanji novembra 2008.

Rojen v Ruandi; v otroštvu se je preselil v Nyamitabo na teritoriju Masisi v provinci Severni Kivu. Junija 2011 je prebival v Gomi in je bil lastnik velikih kmetij na območju Ngungu na teritoriju Masisi v provinci Severni Kivu. Po mirovnih sporazumih v provinci Ituri je bil s predsedniškim odlokom 11. decembra 2004 imenovan za brigadnega generala FARDC. Bil je načelnik štaba CNDP, po aretaciji Laurenta Nkunde januarja 2009 pa vojaški poveljnik CNDP. Od januarja 2009 je bil de facto namestnik poveljnika na čelu zaporednih operacij proti FDLR „Umoja Wetu“, „Kimia II“ in „Amani Leo“ v provincah Severni in Južni Kivu. Marca 2013 je vstopil v Ruando, 22. marca se je prostovoljno predal uradnikom MKS v Kigaliju in bil nato premeščen v MKS v Haag na Nizozemskem. MKS je 9. junija 2014 proti njemu potrdilo 13 obtožb za vojni zločin in pet obtožb za zločin proti človeštvu; sojenje se je začelo septembra 2015.

31. Innocent ZIMURINDA

(tudi: Zimulinda)

Naziv: a) Poveljnik brigadir skupine M23, čin: polkovnik, b) polkovnik FARDC.

Naslov: Rubavu, Mudende.

Datum rojstva: a) 1. september 1972, b) okrog leta 1975 c) 16. marec 1972.

Kraj rojstva: a) Ngungu na teritoriju Masisi v Severnem Kivuju, Demokratična republika Kongo, b) Masisi, Demokratična republika Kongo.

Državljanstvo: Demokratična republika Kongo.

Datum uvrstitve na seznam ZN: 1. december 2010.

Druge informacije: Leta 2009 vključen v FARDC kot podpolkovnik, poveljnik brigade v operaciji FARDC „Kimia II“, nahaja se na območju Ngungu. Zimurinda je bil julija 2009 povišan v polkovnika, nato pa je postal poveljnik oddelka FARDC najprej v Ngunguju, nato pa v Kitchangi v operacijah FARDC .„Kimia II“ in „Amani Leo“. Zimurinda sicer ni bil med tistimi, ki so bili s predsedniškim odlokom DR Kongo z dne 31. decembra 2010 imenovani za visoke častnike FARDC, je pa de facto ohranil poveljniški položaj v 22. oddelku FARDC v Kitchangi in nosi novi čin in novo uniformo FARDC. Dejavnosti novačenja, ki so jih opravljale enote pod vodstvom Zimurinde, so bile decembra 2010 razkrite v poročilih na podlagi javno dostopnih virov. V Republiko Ruando je vstopil 16. marca 2013. Od konca leta 2014 prebiva v taboru v Ngomi, Ruanda. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5275315

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Po podatkih različnih virov je podpolkovnik Innocent Zimurinda kot eden od poveljnikov 231. brigade FARDC izdal ukaze, zaradi katerih je v vojaški operaciji aprila 2009 na območju Shalio prišlo do pokola več kot 100 ruandskih beguncev, v glavnem žensk in otrok. Strokovna skupina Odbora VSZN za sankcije v DR Kongo je poročala, da je podpolkovnik Innocent Zimurinda po pričevanjih iz prve roke zavrnil izpustitev treh otrok izpod svojega poveljstva, in sicer 29. avgusta 2009 v Kalehu. Po podatkih različnih virov je podpolkovnik Innocent Zimurinda pred združitvijo CNDP s FARDC novembra 2008 sodeloval v operaciji CNDP na območju Kiwanja, med katero je prišlo do pokola 89 civilistov, med katerimi so bili tudi ženske in otroci.

51 skupin zagovornikov človekovih pravic, ki delujejo v vzhodnem delu DR Kongo, je marca 2010 obtožilo Zimurindo, da je odgovoren za več kršitev človekovih pravic med februarjem in avgustom 2007, med drugim umorov številnih civilistov, med katerimi so bili tudi ženske in otroci. Podpolkovnik Innocent Zimurinda je bil istočasno obtožen odgovornosti za posilstvo številnih žensk in deklic. Glede na izjavo posebne predstavnice generalnega sekretarja za otroke v oboroženih spopadih z dne 21. maja 2010 je bil Innocent Zimurinda vpleten v samovoljno usmrtitev otrok vojakov, tudi med operacijo Kimia II. V tej izjavi je navedeno tudi, da je onemogočil misiji ZN v Demokratični republiki Kongo (MONUC), da bi preverila, ali so med vojaki tudi mladoletniki. Po mnenju strokovne skupine Odbora VSZN za sankcije v DR Kongo ima podpolkovnik Zimurinda neposredno in poveljniško odgovornost za novačenje otrok in njihovo zadrževanje v enotah, ki jim poveljuje. Leta 2009 vključen v FARDC kot podpolkovnik, poveljnik brigade v operaciji FARDC „Kimia II“, nahaja se na območju Ngungu. Zimurinda je bil julija 2009 povišan v polkovnika, nato pa je postal poveljnik oddelka FARDC najprej v Ngunguju, nato pa v Kitchangi v operacijah FARDC .„Kimia II“ in „Amani Leo“. Zimurinda sicer ni bil med tistimi, ki so bili s predsedniškim odlokom DR Kongo z dne 31. decembra 2010 imenovani za visoke častnike FARDC, je pa de facto ohranil poveljniški položaj v 22. oddelku FARDC v Kitchangi in nosi novi čin in novo uniformo FARDC. Ostaja zvest Boscu Ntagandi. Dejavnosti novačenja, ki so jih opravljale enote pod vodstvom Zimurinde, so bile decembra 2010 razkrite v poročilih na podlagi javno dostopnih virov. V Republiko Ruando je vstopil 16. marca 2013 na območju Gasizi/Rubavu.

▼M26

32. Muhindo Akili Mundos (tudi: (a) Charles Muhindo Akili Mundos; (b) Akili Muhindo; (c) Muhindo Mundos)

Naziv: (a) general oboroženih sil Demokratične republike Kongo (FARDC), poveljnik 31. brigade; (b) brigadni general FARDC

Datum rojstva: 10. november 1972

Kraj rojstva: Demokratična republika Kongo

Državljanstvo: Demokratična republika Kongo

Datum uvrstitve na seznam ZN: 1. februar 2018

Druge informacije: Muhindo Akili Mundos je general FARDC, poveljnik 31. brigade. Imenovan je bil za poveljnika operativnega sektorja FARDC v Beniju in Luberu, tudi operacije Sukola I proti Zavezniškim demokratičnim silam (ADF) septembra 2014. Na tem položaju je ostal do junija 2015. Predstavlja tudi grožnjo miru, stabilnosti in varnosti v DRK v skladu z odstavkom 7(e) RVSZN 2293.

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Razlog za uvrstitev na seznam

Muhindo Akili Mundos je bil 1. februarja 2018 uvrščen na seznam v skladu z merili, določenimi v odstavku 7(e) Resolucije 2293(2016), kot je bilo ponovno potrjeno v Resoluciji 2360(2017).

Dodatne informacije:

Muhindo Akili Mundos je bil poveljnik kongovske vojske, odgovoren za vojaške operacije proti ADF v operaciji „Sukola I“ od avgusta 2014 do junija 2015. Enota FARDC pod poveljstvom Mundosa ni ukrepala, da bi preprečila kršitve človekovih pravic s strani ADF, vključno z napadi na civilno prebivalstvo. Mundos je rekrutiral in oboroževal nekdanje borce lokalnih oboroženih skupin za izvensodne usmrtitve in poboje s strani ADF.

Medtem ko je bil poveljnik operacije FARDC Sukola I, je Mundos tudi poveljeval in zagotavljal podporo za frakcijo podskupine ADF, znano kot ADF-Mwalika. Pod poveljstvom Mundosa je ADF-Mwalika napadala civiliste. V teh operacijah so borci FARDC pod poveljstvom Mundosa zagotavljali dodatno podporo ADF-Mwaliki.

33. Guidon Shimiray Mwissa

Datum rojstva: 13. marec 1980

Kraj rojstva: Kigoma, Walikale, Demokratična republika Kongo.

Datum uvrstitve na seznam ZN: 1. februar 2018

Druge informacije: Diplomiral na srednji šoli za družboslovje v Mpofiju; oboroženi skupini pod poveljstvom Sheja Kasikile se je pridružil pri starosti 16 let; integriral FARDC s Kasikilo, ki je postal njegov bataljon S3; rajen leta 2007, nato se je pridružil Mai Mai Simbi pod takratnim poveljnikom „Mandom“; sodeloval pri oblikovanju NDC leta 2008 in postal namestnik poveljnika, odgovornega za brigado AIGLE Lemabé. Predstavlja tudi grožnjo miru, stabilnosti in varnosti v DRK v skladu z odstavkom 7(g) RVSZN 2293.

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Razlog za uvrstitev na seznam

Guidon Shimiray Mwissa je bil 1. februarja 2018 uvrščen na seznam v skladu z merili, določenimi v odstavku 7(g) Resolucije 2293(2016), kot je bilo ponovno potrjeno v Resoluciji 2360(2017).

Dodatne informacije:

„General“ Guidon Shimiray Mwissa se je odcepil od Nduma defense du Congo (NDC) in leta 2014 ustanovil svojo skupino NDC-R.

NDC-R pod vodstvom Guidona Shimiraya Mwissaja uporablja otroke vojake v oboroženih spopadih. NDC-R je prav tako obtožena kršitev človekovih pravic v vzhodnih provincah in nalaganja nezakonitih davkov v območjih pridobivanja zlata in uporabe prihodkov za nakup orožja, s čimer je kršen embargo na orožje proti DRK.

34. Lucien Nzambamwita (tudi: André Kalume)

Datum rojstva: 1966

Kraj rojstva: Cellule Nyagitabire, sektor Ruvune, občina Kinyami, prefektura Byumba, Ruanda

Državljanstvo: Ruanda

Datum uvrstitve na seznam ZN: 1. februar 2018

Druge informacije: Predstavlja grožnjo miru, stabilnosti in varnosti v DRK v skladu z odstavkom 7(j) RVSZN 2293.

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Razlog za uvrstitev na seznam

Lucien Nzambamwita je bil 1. februarja 2018 uvrščen na seznam v skladu z merili, določenimi v odstavku 7(j) Resolucije 2293(2016), kot je bilo ponovno potrjeno v Resoluciji 2360(2017).

Dodatne informacije:

Lucien Nzambamwita (tudi André Kalume) je vojaški vodja sil Force Democratique de Liberation du Rwanda (FDLR), ki delujejo v DRK ter ki ogrožajo mir, varnost in stabilnost v DRK, in je odgovoren za zlorabe človekovih pravic, vključno z napadi in poboji civilistov. Odbor iz Resolucije 1533 je FDLR sankcioniral 31. decembra 2012.

35. Gédéon Kyungu Mutanga Wa Bafunkwa Kanonga

Naziv: Vodja upornikov Katangan

Datum rojstva: 1974

Kraj rojstva: Ozemlje Manono, provinca Katanga (zdaj provinca Tanganjika)

Datum uvrstitve na seznam ZN: 1. februar 2018

Druge informacije: Gédéon Kyungu pripada etnični skupini Balubakat. Po zaključenem osnovnem izobraževanju v Likasiju in srednji šili v Manonoju je pridobil diplomo iz pedagogike. Leta 1999 se je pridružil gibanju Maï Maï in je od leta 2003 poveljeval eni najbolj dejavnih skupin v provinci Katanga. Leta 2006 je obiskal mirovne sile OZN zaradi vključevanja prek procesa razorožitve, demobilizacije in ponovnega vključevanja (DDR). Iz zapora je pobegnil leta 2011 in se predal oktobra 2016. Predstavlja grožnjo miru, stabilnosti in varnosti v DRK v skladu z odstavkom 7(e) RVSZN 2293.

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Razlog za uvrstitev na seznam

Gédéon Kyungu Mutanga Wa Bafunkwa Kanonga je bil 1. februarja 2018 uvrščen na seznam v skladu z merili, določenimi v odstavku 7(e) Resolucije 2293(2016), kot je bilo ponovno potrjeno v Resoluciji 2360(2017).

Dodatne informacije:

Kot vodja milice Bakata Katanga (tudi Kata Katanga) med letoma 2011 in 2014 je bil vpleten v hude kršitve človekovih pravic, kot so usmrtitve civilistov in napadi nanje, zlasti na podeželskih območjih province Katanga. Kot poveljnik oborožene skupine Bakata Katanga, ki je kriva za hude kršitve človekovih pravic in vojne zločine, vključno z napadi na civiliste, v jugovzhodni DRK Gédéon Kyungu Mutanga torej predstavlja grožnjo miru, stabilnosti in varnosti v DRK.

▼M23

(b) Seznam subjektov iz členov 2 in 2a.

1. ADF (ZAVEZNIŠKE DEMOKRATIČNE SILE)

(tudi: a) Forces Démocratiques Alliées-Armée Nationale de Libération de l'Ouganda; b) Zavezniške demokratične sile (ADF)/Nacionalna vojska za osvoboditev Ugande (NALU); c) NALU)

Naslov: provinca Severni Kivu, Demokratična republika Kongo.

Datum uvrstitve na seznam ZN: 30. junij 2014.

Druge informacije: ustanovitelj in voditelj ADF Jamil Mukulu je bil aprila 2015 aretiran v Dar es Salaamu v Tanzaniji. Nato je bil julija 2015 izgnan v Kampalo v Ugandi. Junija 2016 je bil Mukulu domnevno v policijskem priporu in je čakal na sojenje. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/une/5864623

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Zavezniške demokratične sile (ADF) so nastale leta 1995 in se nahajajo na goratem mejnem območju med Demokratično republiko Kongo in Ugando. V končnem poročilu skupine strokovnjakov Združenih narodov za Demokratično republiko Kongo (GoE) za leto 2013, ki povzema izjave ugandskih uradnikov in virov pri ZN, je bilo leta 2013 na severovzhodnem delu teritorija Beni province Severni Kivu blizu meje z Ugando po ocenah nameščenih od 1 200 do 1 500 oboroženih borcev ADF. Isti viri ocenjujejo, da je v ADF skupaj (tudi z ženskami in otroki) med 1 600 in 2 500 članov. Zaradi vojaške ofenzive oboroženih sil Konga (FARDC) in misije Združenih narodov za stabilizacijo Demokratične republike Kongo (MONUSCO) v letih 2013 in 2014 so se borci ADF razpršili po številnih manjših bazah, ženske in otroke pa namestili na območja zahodno od Benija ter vzdolž meje med provincama Ituri in Severni Kivu. Vojaški poveljnik ADF je Hood Lukwago, vrhovni vodja pa Jamil Mukulu, proti kateremu so že bile izrečene sankcije.

ADF resno kršijo mednarodno pravo in Resolucijo varnostnega sveta Združenih narodov 2078 (2012), tudi z dejanji, ki so našteta v nadaljevanju.

ADF rekrutirajo in uporabljajo otroke vojake ter s tem kršijo veljavno mednarodno pravo (Resolucija varnostnega sveta Združenih narodov, odstavek 4(d)).

V končnem poročilu GoE za leto 2013 je navedeno, da se je skupina pogovarjala s tremi nekdanjimi borci ADF, ki so leta 2013 pobegnili ter opisali, kako skavti ADF v Ugandi skušajo zvabiti ljudi v DR Kongo z lažnimi obljubami o zaposlitvi za odrasle in brezplačnem izobraževanju za otroke, nato pa jih prisilijo, da se pridružijo ADF. V poročilu GoE je tudi navedeno, da so nekdanji borci ADF skupini GoE povedali, da so v skupinah usposabljanja pri ADF običajno odrasli moški in fantje; dva od fantov, ki sta iz ADF pobegnila leta 2013, pa sta za GoE izjavila, da sta imela v okviru ADF vojaško usposabljanje. V poročilu GoE je tudi opis usposabljanja ADF, ki ga je podal „nekdanji otrok vojak pri ADF“.

V končnem poročilu GoE za leto 2012 je navedeno, da so med rekruti ADF tudi otroci, kar je ponazorjeno s primerom skavta ADF, ki so ga ugandske oblasti na poti v DR Kongo julija 2012 ujele v Kaseseju, skupaj s šestimi mladeniči.

Poseben primer tega, kako ADF rekrutira in uporablja otroke, lahko najdemo v pismu z dne 6. januarja 2009, ki ga je nekdanja direktorica organizacije Human Rights Watch za Afriko Georgette Gagnon poslala nekdanjemu ministru za pravosodje Ugande Kiddhuju Makubuyuju, v katerem je navedla, da so ADF leta 2000 ugrabile tedaj devetletnega dečka z imenom Bushobozi Irumba. Za borce ADF je moral opravljati prevoze in druge storitve.

Poleg tega je The Africa Report poročal o domnevah, da naj bi ADF kot vojake rekrutirale otroke že od desetega leta starosti dalje, pri čemer se je skliceval na govorca ugandskih sil ljudske obrambe (Uganda People's Defence Force – UPDF), ki je dejal, da so UPDF iz tabora za usposabljanje na otoku Buvuma na jezeru Victoria rešile 30 otrok.

ADF je tudi večkrat zagrešila kršitve na področju mednarodnih človekovih pravic in mednarodnega humanitarnega prava, in sicer zoper ženske ter otroke, vključno z uboji, pohabljanjem in spolnim nasiljem (Resolucija varnostnega sveta Združenih narodov, odstavek 4 (e)).

V končnem poročilu GoE za leto 2013 je navedeno, da so ADF napadle številne vasi, zaradi česar je več kot 66 000 ljudi zbežalo v Ugando. Zaradi teh napadov je obširno območje zdaj neposeljeno, od tedaj pa ga prek ugrabitev in ubojev ljudi, ki se vračajo nazaj v svoje vasi, nadzorujejo ADF. Med julijem in septembrom 2013 so ADF na območju Kamango obglavile najmanj pet ljudi, ustrelile več drugih ter jih še ducate ugrabile. Ta dejanja so lokalno prebivalstvo močno prestrašila in ljudi odvrnila od tega, da bi se vrnili na svoje domove.

Global Horizontal Note, mehanizem spremljanja in poročanja o hudih kršitvah zoper otroke v oboroženih spopadih, je delovni skupini Varnostnega sveta za otroke v oboroženih spopadih (Working Group on Children and Armed Conflict – CAAC) poročal, da so bile v obdobju poročanja, tj. med oktobrom in decembrom 2013, ADF odgovorne za 14 od 18 dokumentiranih otroških žrtev, med drugim za incident 11. decembra 2013 na teritoriju Beni v Severnem Kivuju, ko so ADF napadle vas Musuku in pri tem ubile 23 ljudi, med njimi 11 otrok (tri deklice in osem dečkov) v starosti od dveh mesecev do 17 let. Vse žrtve, vključno z otrokoma, ki sta napad preživela, so bile hudo iznakažene z mačetami.

V poročilu generalnemu sekretarju o spolnem nasilju, povezanem s konflikti, so „Zavezniške demokratične sile – Nacionalna vojska za osvoboditev Ugande (ADF/NALU)“ navedene na seznamu „strani, za katere se upravičeno domneva, da izvajajo ali so odgovorne za posilstva ali druge oblike spolnega nasilja v oboroženih spopadih“.

ADF so sodelovale tudi v napadih na pripadnike mirovnih sil MONUSCO (Resolucija varnostnega sveta Združenih narodov, odstavek 4(i)).

Tudi misija Organizacije združenih narodov za stabilizacijo Demokratične republike Kongo (MONUSCO) je poročala, da so ADF izvedle vsaj dva napada na pripadnike mirovnih sil MONUSCO. Najprej je bila 14. julija 2013 na cesti med Mbaujem in Kamangojem napadena patrulja MONUSCO. Ta napad je podrobno opisan v končnem poročilu GoE za leto 2013. Drugi napad se je zgodil 3. marca 2014. Z granatami so deset kilometrov od letališča Mavivi v Beniju napadli vozilo MONUSCO, pri čemer je bilo ranjenih pet pripadnikov mirovnih sil.

Ustanovitelj in voditelj ADF Jamil Mukulu (glej vnos med osebami pod 15) je bil aprila 2015 aretiran v Dar es Salaamu v Tanzaniji. Nato je bil julija 2015 izgnan v Kampalo v Ugandi. Junija 2016 je bil v policijskem priporu in je čakal na sojenje.

2. BUTEMBO AIRLINES (BAL)

Naslov: Butembo, Demokratična republika Kongo.

Datum uvrstitve na seznam ZN: 29. marec 2007.

Druge informacije: Zasebna letalska družba s sedežem v Butembu. Od decembra 2008 BAL nima več dovoljenja za izvajanje letalskih dejavnosti v DR Kongo. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/une/5278478

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Kisoni Kambale (umrl 5. julija 2007, s seznama umaknjen 24. aprila 2008) je svojo letalsko družbo uporabljal za prevoz zlata, hrane in orožja za FNI med Mongbwalujem in Butembom. To pomeni „zagotavljanje pomoči“ nezakonitim oboroženim skupinam in posledično kršitev embarga na orožje iz resolucij 1493 (2003) in 1596 (2005). Zasebna letalska družba s sedežem v Butembu. Od decembra 2008 BAL nima več dovoljenja za izvajanje letalskih dejavnosti v DR Kongo.

3. COMPAGNIE AERIENNE DES GRANDS LACS (CAGL); GREAT LAKES BUSINESS COMPANY (GLBC)

Naslov: a) Avenue Président Mobutu, Goma, Democratic Republic of the Congo, b) Gisenyi, Rwanda, c) PO BOX 315, Goma, Demokratična republika Kongo.

Datum uvrstitve na seznam ZN: 29. marec 2007.

Druge informacije: Od decembra 2008 družba GLBC ni imela več nobenega letala z veljavnim dovoljenjem, čeprav je – sankcijam ZN navkljub – nekaj letal še vedno uporabljala. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/une/5278381

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Družbi CAGL in GLBC sta v lasti Douglasa MPAMA, zoper katerega so bile v skladu z Resolucijo 1596 (2005) že izrečene sankcije. Uporabljali sta se za prevoz orožja in streliva, s čimer je bil kršen embargo na orožje iz resolucij 1493 (2003) in 1596 (2005). Od decembra 2008 družba GLBC ni imela več nobenega letala z veljavnim dovoljenjem, čeprav je – sankcijam ZN navkljub – nekaj letal še vedno uporabljala.

4. CONGOMET TRADING HOUSE

Naslov: Butembo, Severni Kivu.

Datum uvrstitve na seznam ZN: 29. marec 2007.

Druge informacije: Ne obstaja več kot podjetje za trgovanje z zlatom v Butembu v Severnem Kivuju. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/une/5278420

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Congomet Trading House (prej naveden na seznamu kot Congocom) je bil v lasti Kisonija Kambaleja (umrl 5. julija 2007, s seznama umaknjen 24. aprila 2008). Kambale je pokupil skoraj celotno proizvodnjo zlata v okrožju Mongbwalu, ki je pod nadzorom FNI. Precejšnji prihodek FNI je izviral iz davkov na proizvodnjo zlata. To pomeni „zagotavljanje pomoči“ nezakonitim oboroženim skupinam in posledično kršitev embarga na orožje iz resolucij 1493 (2003) in 1596 (2005). Ne obstaja več kot podjetje za trgovanje z zlatom v Butembu v Severnem Kivuju.

5. FORCES DEMOCRATIQUES DE LIBERATION DU RWANDA (FDLR)

(tudi: a) FDLR, b) Force Combattante Abacunguzi, c) Combatant Force for the Liberation of Rwanda (Oborožene sile za osvoboditev Ruande), d) FOCA)

Naslov: a) Severni Kivu, Demokratična republika Kongo, b) Južni Kivu, Demokratična republika Kongo.

Datum uvrstitve na seznam ZN: 31. december 2012.

Druge informacije: E-naslov: Fdlr@fmx.de; fldrrse@yahoo.fr; fdlr@gmx.net; fdlrsrt@gmail.com; humura2020@gmail.com Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/une/5278442

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

FDLR so ena največjih tujih oboroženih skupin, ki delujejo na ozemlju DR Kongo. Skupina je bila ustanovljena leta 2000 in je huje kršila mednarodno pravo z dejanji, katerih tarča so bile ženske in otroci v oboroženih spopadih, vključno z ubijanjem in pohabljanjem, spolnim nasiljem in prisilnim izseljevanjem. Po navedbah iz poročila Amnesty International iz leta 2010 so bile sile FDLR odgovorne za poboj 96 civilistov v Busurguniju na teritoriju Walikale. Nekatere žrtve so bile žive zažgane v svojih domovih. Po navedbah istega vira je nevladni zdravstveni center junija 2010 poročal, da mesečno odkrije približno šestdeset primerov deklic in žensk, ki so jih na južnem teritoriju Lubero (Severni Kivu) posilili vojaki oboroženih sil, tudi sil FDLR. Po navedbah iz poročila organizacije Human Rights Watch z dne 20. decembra 2010 obstajajo dokumentirani dokazi o tem, da sile FDLR aktivno rekrutirajo otroke. Omenjena organizacija je identificirala najmanj 83 kongovskih otrok, mlajših od 18 let, od katerih so bili nekateri stari komaj 14 let, ki so jih sile FDLR prisilno rekrutirale. Organizacija Human Rights Watch je januarja 2012 poročala, da so borci FDLR napadli številne vasi na teritoriju Masisi ter pri tem ubili šest civilistov, posilili dve ženski in ugrabili najmanj 48 ljudi.

Po navedbah iz poročila omenjene organizacije iz junija 2012 so borci FDLR napadli civiliste v Kamanangi in Lumenju (provinca Južni Kivu), pa tudi v Čambuči (teritorij Walikale) in vaseh na območju Ufumanduja na teritoriju Masisi (provinca Severni Kivu). Borci FDLR so z mačetami in noži ubili desetine civilistov, med njimi številne otroke. Po navedbah iz poročila skupine strokovnjakov iz junija 2012 so sile FDLR med 31. decembrom 2011 in 4. januarjem 2012 napadle več vasi v Južnem Kivuju. Preiskava Združenih narodov je potrdila, da je bilo ubitih najmanj 33 oseb, med katerimi je bilo 9 otrok in 6 žensk in ki so bili med napadi živi zažgani, obglavljeni ali ustreljeni. Poleg tega sta bili ena ženska in ena deklica posiljeni. V poročilu skupine strokovnjakov iz junija 2012 je še navedeno, da je preiskava Združenih narodov potrdila, da so sile FDLR maja 2012 v Južnem Kivuju pomorile najmanj 14 civilistov, med njimi pet žensk in pet otrok. Po navedbah iz poročila skupine strokovnjakov iz novembra 2012 so Združeni narodi evidentirali najmanj 106 primerov spolnega nasil